Senarai Snek Untuk Orang Berpantang Yang Berkhasiat dan Cara Penyediaannya

Salah satu perkara yang sering diperbualkan semasa berpantang ialah perihal makanan. Masyarakat Asia sangat mengambil berat tentang pemakanan ibu yang berpantang.
Berpantang dalam pemilihan makanan bukanlah untuk membebankan ibu atau adat yang diturunkan tanpa sebab dan alasan munasabah. Setelah hampir 9 bulan mengandung, berat badan mama tentunya akan bertambah.
Waktu berpantanglah waktu untuk para ibu merancang menurunkan berat badan supaya kekal sihat.
Namun demikian, daripada pengalaman Mama Siti sendiri, waktu berpantanglah waktu yang nafsu makan ini banyak menduga. Mungkin kerana menyusu badan, ataupun tidur yang tak menentu selepas bersalin, Mama Siti sering berasa cepat lapar.
Hendak makan sembarangan, memang agak keberatan. Jadi di sini, Mama Siti ingin kongsikan 10 jenis snek makanan berkhasiat dan sedap untuk ibu yang sedang berpantang:
Snek Untuk Orang Berpantang
#1 Serunding halia
Halia memang sangat sinonim dengan ibu berpantang. Antara kebaikannya yang tidak boleh dinafikan ialah membantu mengurangkan kadar kolestrol di dalam badan, mengurangkan sakit kepala, dan melancarkan proses pencernaan.

Sumber: shopee.com.my
CARA PENYEDIAAN:
Serunding halia ini hanya memerlukan halia tua, yang ditumbuk halus atau disagat, sedikit bawang putih yang ditumbuk, garam dan sedikit gula (mengikut selera ibu) yang digoreng garing di dalam minyak panas.
Setelah garing, toskan minyak, keringkan dengan tisu dan simpan di dalam bekas kedap udara untuk diratah bila-bila masa sahaja, menjadikanya antara snek untuk orang berpantang yang popular dan berkhasiat.
#2 Ikan Bilis Masak Lada Hitam
Lada hitam juga salah satu rempah yang digalakkan pengambilannya semasa berpantang. Ia adalah ejen antioksida yang membantu badan untuk membuang toksik berlebihan dalam badan.
Lada hitam juga berfungsi sebagai antimikrob yang menghalang atau melemahkan mikroorganisma asing yang masuk ke dalam badan seseorang.

CARA PENYEDIAAN
Kalau mama sedang mencari sesuatu yang  dapat menghilangkan gian untuk mengunyah di kala duduk berehat sambil berpantang, bolehlah cuba untuk tumis sedikit bawang merah dan bawang putih yang diracik halus, kemudian masukkan ikan bilis yang sudah digoreng garing dan tambahkan lada hitam yang sudah ditumbuk bagi menaikkan selera.
Ikan bilis itu, mama boleh goreng begitu sahaja, atau tumbuk halus sebelum menggaulkan dengan semua bahan.
#3 Bawang putih (Garlic Crunch)
Lagi satu menu kegemaran Mama Siti yang banyak manfaatnya ialah garlic crunch. Bawang putih sangat signifikan dengan penyakit jantung dan jangkitan peparu.
Bagi mama yang berpantang, bawang putih membantu membunuh parasit di dalam badan, memperbaiki sistem penghadaman dan mengawal kandungan kolestrol badan. Ia juga dapat mengurangkan kandungan gula di dalam badan.

Snek garlic crunch ini sangat mudah dibuat dan ibu boleh tambah bahan-bahan lain untuk memberi rasa yang lebih enak dan kreatif.
CARA PENYEDIAAN:
Racik halus bawang putih, dan panggangkannya. Bawang putih yang sudah dipanggang itu kemudiannya bolehlah digaul dengan garam. Kalau nak lebih ‘kick’ lagi, panaskan sedikit minyak di dalam kuali, tumis sedikit lada kisar dan goreng garing kemudian gaulkan bawang putih yang dipanggang itu bersama-sama.
Pasti menyelerakan bila makan garlic crunch ini dengan hidangan tengahari atau malam, dan boleh juga dikunyah bila-bila masa sahaja.
#4 Pegaga Goreng Rangup
Jus pegaga sering menjadi menu untuk ibu yang berpantang. Ya, ia agak pahit, tetapi, di dalam pahit itulah ada penawar kesembuhan. Daun pegaga membantu untuk mengecutkan peranakan sekaligus membantu mencepatkan proses penyembuhan semasa berpantang.
Ia juga adalah salah satu sumber milk booster yang membantu meningkatkan kuantiti susu ibu. Bagi mama-mama yang baru selesai menjalankan C-section semasa melahirkan, pegaga juga membantu menyembuhkan proses luka bersalin dengan cepat.
Sumber: shopee.com.my
CARA PENYEDIAAN:
Untuk menikmati khasiat pegaga, selain dari membuat ulam dan jus, mama juga boleh membuat kudapan pegaga goreng rangup. Mudah sahaja cara-caranya. Mama perlu potong pegang, gaulkan dengan tepung goreng serbaguna dan panaskan kuali. Pastikan minyak tidak terlalu panas untuk mengelakkan pegaga hangus.
Goreng hingga garing, kemudian toskan. Selepas itu, goreng garing hirisan halia dan bawang putih dan toskan. Gaulkan pegaga bersama hirisan halia dan bawang putih yang digoreng garing itu serta taburkan sedikit garam sebagai penambah perasa dan chili flakes bagi yang gemarkan rasa pedas.
#5 Biskut laktasi
Ada banyak biskut milk booster yang dijual di atas talian yang boleh mama pilih sebagai snek lazat dan berkhasiat. Kebanyakan biskut-biskut ini mengandungi bahan-bahan yang dipercayai mampu menggalakkan tubuh badan mama menghasilkan susu badan dalam kuantiti yang banyak dan berkhasiat.

Antara bahan utama di dalam biskut ini termasuklah oat, flaxseed, biji selasih dan juga ditambah cip coklat sebagai penaik selera. Bagi mama-mama yang gemarkan snek manis untuk menjadi alas perut di antara waktu makan, bolehlah mencuba mana-mana biskut laktasi yang ada dijual di pasaran.
#6 Buah-buahan Kering (Dried Fruits)
Tidak dinafikan yang buah-buahan menjadi sumber vitamin yang membantu mempertahankan sistem imun badan. Ada juga buah yang mengandungi kandungan serat yang tinggi yang membantu dalam sistem penghadaman.

Semasa berpantang, mama mungkin perlu berhati-hati dalam membuat pilihan buah-buahan segar. Tetapi, bukanlah bermakna mama tidak boleh mengambil kebanyakan buah-buahan.
Buah-buahan yang dikeringkan, atau dried fruits, adalah salah satu snek pilihan yang boleh Mama ambil semasa berpantang. Buah-buahan seperti kurma, aprikot dan buah tin (fig) yang dikeringkan bukan sahaja enak dan banyak khasiat untuk mama.
#7 Kek 2 minit tanpa susu
Bagi mama yang memang terbiasa dengan makanan-makanan manis seperti kek, kuih-muih dan sebagainya, pasti akan terlintas di dalam fikiran untuk menikmati snek kegemaran mama di dalam waktu berpantang.
Namun, ada juga yang ‘mengidam’ untuk makan tetapi menahan hawa nafsu kerana risau melanggar pantang yang tidak menggalakkan pengambilan telur di dalam makanan.

Mama Siti ada cadangan untuk mama mencuba kek 2-minit hanya menggunakan gelombang ketuhar mikro (microwave) yang tidak memerlukan gula.
Mama hanya perlu campurkan bahan-bahannya iaitu tepung, satu sudu minyak masak, susu segar, gula, sedikit tepung soda dan sedikit garam.
Kemudian, sebatikan semua campuran dan masukkan ke dalam microwave untuk 2 minit. Biarkan ia sejuk dalam 30 hingga 45 saat dan nikmati snek enak yang pasti membuatkan mama puas hati.
#8 Pelbagai jenis kekacang
Bagi mama yang hanya perlukan snek ringan, Mama Siti juga mencadangkan untuk amalkan pemakanan sihat seperti makan makanan kekacang sebagai snek.

Kacang mengandungi zat besi yang boleh membantu menambah darah serta menstabilkan hormon badan yang membantu menstabilkan emosi. Antara kekacang yang mengandungi banyak zat besi termasuklah kacang badam, hazel, pistachio dan kacang gajus. dan hazel.
Kacang gajus dan badam juga  menggalakkan penghasilan susu badan dan pastinya mama akan rasa tenang dan senang apabila susu badan mencukupi untuk si comel kesayangan.
#9 Hummus
Kacang kuda tergolong daripada kumpulan kekacang yang sangat kaya dengan vitamin, mineral dan serat fiber. Ia dapat membantu dalam diet harian serta mengurangkan risiko penyakit berbahaya.
Kacang kuda juga kaya dengan protein yang dapat memberi tenaga untuk mama yang berpantang dan sedang menyusu badan.
kredit: Beamboozle
Salah satu snek untuk orang berpantang kegemaran Mama Siti yang menggunakan kacang kuda sebagai bahan utama ialah hummus, masakan yang digemari oleh penduduk Mediterranean.
Hendak menyediakannya pun sangat mudah.
CARA PENYEDIAAN:
Hanya perlu kisar bahan-bahannya iaitu kacang kuda dalam 500g, bawang putih, jus lemon, 3 sudu besar tahini (yang boleh beli di kedai Arab), 3 sudu besar minyak zaitun dan garam. Selepas dikisar, mama bolehlah simpan hummus di dalam bekas dan gunakan ia sebagai pencicah untuk makan biskut kering atau roti.
#10 Popcorn
Snek bertih jagung atau lebih dikenali sebagai popcorn mungkin lebih digemari oleh kanak-kanak. Tetapi, masa berpantang, popcorn juga antara snek berkhasiat yang boleh mama siapkan semasa berpantang. Mama Siti menggalakkan homemade popcorn yang sangat mudah untuk dibuat.
Jagung sangat kaya dengan serat serta ejen antioksida yang bagus. Pengambilan jagung dapat membantu melancarkan edaran darah, meningkatkan sistem penghadaman dan mengurangkan risiko pelbagai penyakit seperti kanser.
Sumber: britannica.com
CARA PENYEDIAAN:
Snek popcorn yang sihat sebenarnya mudah sahaja untuk disediakan. Mama cuma perlu beberapa genggam biji jagung, sesudu minyak dan sedikit garam yang digaulkan di dalam bekas bertutup.
Sebaiknya mama masukkan ke dalam beg kertas yang besar dan ditutup rapi sebab proses popping akan mengambil tempat yang besar. Masukkan ke dalam ketuhar gelombang mikro untuk 2 hingga 2 minit atau sehingga mama dengar bunyi ‘pop’ yang meletup-letup.
Berhati-hati semasa hendak membuka beg kertas itu kerana suhu di dalamnya agak tinggi yang membuatkan biji jagung bertukar menjadi bertih jagung.
Sumber: thisni3zahata.blogspot.com
Pesan Mama Siti untuk ibu-ibu yang sedang berpantang agar berjaga-jaga dalam pemilihan makanan. Jangan berlebihan semasa menambahkan garam dan gula sebagai penambah perisa di dalam makanan.
Terbaiknya jika snek untuk orang berpantang ini disediakan oleh mama sendiri bagi mengawal kandungan gula dan garam mengikut kesesuaian.
Ya, pasti ianya sesuatu sukar, tetapi percayalah, ianya sangat berbaloi dan bukanlah satu jangka masa yang lama. Selamat berpantang.


Perkembangan Bayi 5 Bulan Dari Aspek Fizikal, Sensori dan Kognitif Yang Mama Harus Tahu

Satu Malaysia terkesan dengan pemergian seorang ibu yang berjuang untuk kelangsungan hidup anakandanya, Almarhumah Siti Sarah Raissuddin yang tewas dengan serangan Covid-19.
Semoga rohnya diampuni, diredhai Yang Maha Pengasih dan digolongkan ke dalam golongan orang-orang beriman. Mama Siti tak berniat untuk menulis tentang pemergian yang dicemburui itu, tetapi Mama Siti terkenangkan akan kehidupan yang bakal Shuib dan anak-anak Almarhumah lalui tanpa kehadiran isteri dan ibu tercinta. Subhanallah, hanya Allah Yang Maha Tahu apa yang mereka rasakan.
Coretan hari ini, Mama Siti berbesar hati hendak berkongsi perihal perkembangan bayi 5 bulan buat manfaat semua ibu ayah di luar sana. Tempoh hari, Mama Siti ada kongsikan perkembangan bayi 3 bulan sebagai panduan ibu ayah.
 Tinggi harapan Mama Siti agar coretan pengalaman yang tidak seberapa ini membantu sedikit sebanyak ibu ayah untuk memantau perkembangan si comel yang berubah dari bulan ke bulan.

Melihatkan anak-anak yang semakin membesar, terasa terlalu pantas masa berlalu. Dari si kecil yang lemah tak berdaya hinggakan setiap perkara diiringi tangisan, rasa sekejap sangat mereka sudah pun belajar berlari dan memanjat. Itulah kitaran waktu yang sering kita, ibu ayah, terlepas pandang dalam mengisi masa yang hadir.
Usia bayi 5 bulan adalah usia perantaraan untuk ibu dan anak di mana waktu yang ibu ayah perlu lebih bersedia untuk perubahan yang lebih besar dalam kehidupan bayi apabila menjengah usia 6 bulan nanti.
Antara perkembangan bayi pada usia 5 bulan termasuklah:
Perkembangan Fizikal
Walaupun ukuran fizikal bayi bersifat individualistik, data yang dikumpulkan oleh World Health Organization (WHO) mungkin boleh dijadikan panduan dalam mengukur perkembangan si manja.
Kebanyakan bayi berusia 5 bulan mempunyai panjang dalam lingkungan 70cm hingga 80 cm. Berat badan bayi pula tidaklah berubah secara mendadak dari umur 3 bulan ke 5 bulan.
 Secara puratanya, bayi berusia 5 bulan berukuran seberat 5.6kg hingga 8.1kg. Purata ukur lilit kebanyakkan bayi yang berusia 5 bulan ialah di antara 40cm hingga 45cm. Kebiasaannya, bayi lelaki mempunyai fizikal yang lebih besar berbanding bayi perempuan.
Kredit: sehatq.com
Data yang dikongsikan ini bukanlah refleksi kepada sihat atau tidak seseorang bayi. Jika bayi ibu ayah mempunyai masalah dalam tumbesaran fizikal, Mama Siti percaya, doktor pakar pasti akan dapat mengesannya.
Perkembangan Motor
Perkembangan motor bayi adalah tumbesaran dan kekuatan tulang dan otot bayi yang membolehkan bayi bergerak. Kebiasaannya, perkembangan motor bayi ini juga sudah boleh diramal mengikut usianya.
Pada usia 5 bulan, bayi ibu ayah akan mula berpusing dan meniarap. Si peringkat awal, ibu ayah dinasihatkan untuk sentiasa memantau bayi, kerana lehernya mungkin masih belum mahir untuk menegakkan kepalanya hingga boleh membuatkan bayi tertumus ke lantai.
Pada waktu tidur malam pun, jika bayi tidak tidur di katil bayi atau masih berkongsi katil dengan ibu ayah, pastikan bayi tidak tidur sendirian dan terlalu dekat dengan hujung katil. Risau nanti, bayi akan tergolek jatuh semasa tidur tanpa kita sedari.
Ibu ayah juga akan menyaksikan  bayi 5 bulan sudah mula menggerak-gerakkan otot kakinya dan bersedia untuk belajar menolak badannya semasa meniarap.
Perkembangan Sensori
Selari dengan perkembangan motor, perkembangan sensori bayi juga akan tambah berkembang mengikut usia. Bayi akan lebih peka dengan keadaan sekelilingnya daripada sentuhan, penglihatan, rasa, bau dan pendengaran.
Bayi 5 bulan boleh melihat lebih jauh dari sebelum ini. Bayi sudah boleh menfokuskan anak mata tanpa menjulingkan mata mereka. Bayi juga sudah boleh membezakan warna-warna di sekelilingnya.
Sumber: halodoc.com
Ketika usia 5 bulan, selari dengan kebolehan motor bayi yang lebih kuat, ibu ayah akan mendapati si manja sudah mula melihat sesuatu objek dengan lama dan akan cuba untuk menggapai objek tersebut perlahan-lahan.
Mungkin adalah baik untuk ibu ayah membelikan permainan yang berwarna-warni dan mempunyai tekstur berbeza untuk mengaktifkan deria sentuhan bayi.
Perkembangan Kognitif
Perkembangan kognitif bayi adalah cara otak bayi berfungsi dengan menghubungkan kemahiran fizikal dan sensori yang selari dengan usia mereka. Bayi memerlukan bantuan ibu ayah untuk mengaktifkan kemahiran kognitif mereka.
Pada usia 5 bulan, ada bayi yang boleh mengikut mimik muka ibu ayah. Mereka juga sudah mula faham fungsi mulut dan bunyi serta sudah mula belajar untuk menghasilkan bunyi dan ‘bercakap’.
Bayi juga sudah mula faham sepatah dua perkataan yang biasa didengarinya berulang-kali seperti ‘ma-ma’, ‘pa-pa’ serta intonasi tertentu seperti ‘haip!’ ‘no!’ dan sebagainya.
Tips Penjagaan Bayi 5 Bulan
Walaupun kebanyakan ibu bekerja sudah pun kembali bekerja di kala bayi berusia 5 bulan, ini bukanlah bererti hubungan intim yang telah ibu jalinkan semasa cuti berpantang akan menjadi lebih ‘renggang’.
Eratkanlah hubungan yang terjalin sejak dari dalam rahim lagi dengan bersungguh-sungguh sedaya upaya untuk memberi si manja susu badan. Ya, mungkin akan timbul banyak masalah dan kekangan, tetapi, Mama Siti yakin, di mana ada kemahuan di situ ada jalan, InsyaAllah.

Bayi ibu ayah yang meningkat ke usia 5 bulan akan menjadi lebih peka dengan keadaan sekeliling jika ibu ayah lebih banyak berinteraksi secara verbal dengannya. Jangan terlalu biarkan dia bergolek sendirian.
Biasakan berbual dan memanggil namanya dengan lebih kerap dan berulang kali. Bayi akan mula belajar untuk respon dan mencapai tangannya jika dia dapat mengidentifikasi namanya dipanggil dan siapa yang memanggil. Sambutlah tangan comel itu bila dia cuba mencapai.
Namun demikian, pastikan nada dan intonasi yang ibu ayah gunakan dengan nada yang lembut dan bersesuaian. Jangan terlalu tinggi hingga boleh menakutkan si bayi.
Sumber: haibunda.com
Banyakkan senyum di hadapannya dan bergurau-senda serta mengagah-agah. Bayi 5 bulan sudah pandai respon pada agahan dan bahasa badan yang mesra.
Pastikan bahan dan material yang berdekatan dengan bayi sentiasa di dalam keadaan bersih. Bayi sudah bijak untuk mencapai dan risau jika kotoran dan bakteria yang ada pada bahan-bahan yang dicapainya melekat pada jari-jemari halus itu dan boleh menyebabkan punca bayi mendapat jangkitan.
Mama Siti percaya, ibu ayah pasti akan lebih teruja apabila si bayi melangkaui usia 6 bulan nanti. Hargailah setiap saat sepenuhnya, kerana saat itu akan berlalu tanpa kita sedari. Bayi kecil itu tak berharap pada mainan ratusan ringgit, yang mereka dambakan ialah ibu ayah yang hadir dan duduk terbaring bersama mereka.


Tidak Semua Protein Susu Sama: Asal Usul Protein Susu A2 & Khasiatnya

Susu untuk perkembangan kanak-kanak memainkan peranan penting dalam gaya pemakanan mereka. Ia kaya dengan nutrien penting dan merupakan salah satu sumber makanan terbaik untuk melengkapkan diet anak-anak, yang membantu dalam pertumbuhan dan perkembangan mereka yang sihat. Tetapi, ini satu fakta yang menggembirakan Mama sekalian: Tidak semua susu adalah sama!
Kalau sebelum ini Mama tidak sedar, sebenarnya tidak semua susu lembu menghasilkan susu dengan jenis nutrien yang sama. Malah, ia bergantung kepada jenis lembu, nutrien penting tertentu yang terkandung dalam susu tersebut, terutamanya protein utama susu (yang juga dikenali sebagai beta-kasein), yang berbeza tahap strukturnya.
A2 Protein: bentuk protein susu yang asli sebelum mutasi genetik pada lembu
Pada masa dahulu, sebelum pemeliharaan haiwan diperkenalkan, lembu-lembu hanya menghasilkan protein beta-kasein A2, yang lebih mudah dicerna dan mengandungi pelbagai khasiat kepada kesihatan manusia.
Walau bagaimanapun, amalan pertanian dan mutasi genetik semula jadi berlaku yang kemudian menghasilkan pengeluaran gabungan protein beta-kasein A1 dan protein beta-kasein A2 pada baka lembu tertentu yang kini sering dijumpai pada susu lembu biasa.
Rujukan: Brooke-Taylor et al.,  Adv Nutr, 2017 Sep 15;8(5):739-748
Kajian sains yang baru menunjukkan bahawa pengambilan susu A2 dengan hanya protein susu A2 semula jadi^ kurang dikaitkan dengan ketidakselesaan sistem pencernaan1.
Rujukan: Sheng et al., JPGN Sep;69 (3): 375-382; (1) Brooke-Taylor S, Dwyer K, Woodford K, Kost N. Systematic Review of the Gastrointestinal Effects of A1 Compared with A2 -Casein. Adv Nutr, 2017 Sep 15;8(5):739-748+ Susu A2 hanya mengandungi Protein A2, bagi yang tidak bertoleransi terhadap pengambilan susu.
Enfagrow AII MindPro: Protein susu semula jadi yang asli dalam susu rumusan kanak-kanak

Dengan pengalaman lebih dari 100 tahun, Enfagrow A+, jenama #1 pemakanan kanak-kanak yang disyorkan pakar memperkenalkan Enfagrow AII MindPro, rumusan susu formula kanak-kanak pertama dan satu-satunya2 di Malaysia yang mengandungi protein A2 semula jadi, yang diperoleh daripada lembu-lembu A2 di New Zealand3. Susu ini diformulasikan tanpa gula tambahan4, MFGM, dan tahap DHA yang disyorkan pakar5 untuk memupuk minda yang lebih cerdas6.
Ramai ibu-ibu di Malaysia telah mencuba Enfagrow AII MindPro dan ini ialah pendapat-pendapat mereka:
Lihat post ini disini.
Lihat post ini disini.
Cubalah Enfagrow AII MindPro Hari Ini, Sekarang dengan Jaminan Pulangan* Wang Tunai Sehingga 100%!
Jadi, bagaimana Mama? Mama berminat untuk memberikan anak anda khasiat dan merasai perbezaan susu formula dengan protein susu A2? Dapatkan Enfagrow AII MindPro di kedai rasmi Enfagrow A+ di Lazada dan Shopee & Motherhood, serta kedai eksklusif lain hari ini!
Berita baik untuk anda, Mama semua! Beli Enfagrow AII MindPro melalui Program Jaminan Pulangan Wang 14 hari* dan anda boleh mendapat bayaran balik tunai 100% jika anda tidak berpuas hati dengannya. Jadi, jangan tunggu lagi dan cuba Enfagrow AII MindPro sekarang kerana kempen ini hanya dijalankan untuk masa yang terhad!

Sekiranya Mama ingin mengetahui lebih lanjut mengenai kebaikan Enfagrow AII MindPro untuk anak Mama, layari Laman Web Rasmi Enfagrow untuk mendapatkan maklumat lanjut mengenai susu formula untuk kanak-kanak dengan protein A2^ ini!
Akhir sekali, untuk zaman kanak-kanak yang lebih sihat dan menyeronokkan, pilih susu formula untuk kanak-kanak yang mengandungi protein asli semula jadi untuk memudahkan penghadaman anak anda!
*Tertakluk kepada terma dan syarat
Rujukan:
^Merujuk kepada protein beta-kasein A2 dalam susu skim A2
#Berdasarkan oleh Kaji Selidik BHT CATI diatas 102 pengguna Enfagrow A+ Cina, Melayu dan India dari Mac hingga April 2020.
Brooke-Taylor S, Dwyer K, Woodford K, Kost N. Systematic Review of the Gastrointestinal Effects of A1 Compared with A2 -Casein. Adv Nutr, 2017 Sep 15;8(5):739-748.Berbanding dengan semua jenama susu formula kanak-kanak di Malaysia pada Mac 2021.Lebih daripada 90% susu A2 berasal dari New Zealand.Berdasarkan Peraturan-peraturan Makanan Malaysia 1985 Peraturan 118, Gula merujuk kepada sukrosa.FAO/WHO menyarankan pengambilan harian DHA dalam jumlah 10-12mg/kg berat badan untuk kanak-kanak berumur 12-24 bulan atau 100-150mg DHA+EPA untuk kanak-kanak berumur 2-4 tahun. Rujukan: FAO FAO 2010. Lemak dan asid lemak dalam pemakanan manusia. Laporan oleh rundingan pakar. Kertas 91 FAO Makanan dan Pemakanan FAO:Rom.MFGM & DHA banyak ditemui dalam otak: Kuratko CN, et. Al. Nutrients, 2013;5 (7): 2777-2810; Hussain, G et al. Lipids Health Dis 18.26 (2019).


Ke Arah Masa Depan yang Lebih Cerah Bersama Jordan Steps

Saya mempunyai seorang anak lelaki berusia 7 tahun yang agak riuh dan dia benar-benar sangat menyeronokkan apabila berada bersama. Dia suka bermain secara aktif dan cergas, menceritakan jenaka yang kadang-kadang tidak masuk akal, sangat suka makan dengan penuh bersemangat (kecuali sayur-sayuran! Hmm), membongkarkan rahsia dengan menceritakan apa sahaja yang kita bualkan, oh, dan menonton televisyen merupakan perkara yang paling dia gemari. Anak lelaki yang paling cergas dan paling sempurna untuk keluarga kami.
Satu-satunya masalah mengenai anak saya? Dia jenis tidak mempedulikan penjagaan giginya dan hal ini yang membuatkan saya sentiasa geram dengannya.
Kesan Domino
Saya yakin terdapat banyak ibu bapa di luar sana yang menghadapi masalah yang sama; kita nak sangat melatih anak kita untuk lebih berdikari dengan pandai menyiapkan diri sendiri – menggosok gigi, memakai baju, mandi, dan juga membersihkan diri sendiri. Ini semua adalah kemahiran asas kehidupan bukan?
Kredit: Pexels
Tetapi pada masa yang sama, saya pasti ibu bapa juga sangat prihatin dengan seberapa baik anak-anak kita dalam membersihkan diri mereka, terutamanya apabila mereka tidak terlalu gemar atau menikmati rutin penjagaan diri ini dan tidak terlalu mempedulikannya! Sebagai mak, kitalah yang akhirnya melakukan semua itu semasa anak-anak sedang bertenang atau membiarkan mereka melakukannya separuh hati dan seterusnya berisiko memberi kesan kepada kesihatan mereka. Saya pasti inilah dilema setiap ibu bapa bukan?
Bila kita sudah selalu mengalah dengan anak-anak hanya kerana tidak ingin mereka mengamuk atau menangis apabila mereka tidak mahu memberus gigi, lama-kelamaan kita akan lihat kerosakan pada gigi mereka, karies dan kaviti, gusi lemah, dan pelbagai masalah kesihatan mulut yang lain.
Lama-kelamaan, Mama dan Papa yang teliti pasti akan perasan personaliti anak-anak berubah menjadi lebih pendiam, pemalu, dan kurang keyakinan diri. Ya, anak-anak yang masih kecil pun boleh terkesan dengan imej badan mereka ya Mama Papa.
Kredit: Pexels
Sebab itu penting untuk kita mengambil semua langkah berjaga-jaga untuk mengelakkan anak-anak terkesan dengan kitaran yang tidak sihat dan membantu meningkatkan keyakinan diri anak-anak.
Mengenai Kebersihan Gigi dan Huruf K Yang Ditakuti
Sejujurnya, penjagaan gigi adalah perkara yang mudah diabaikan ketika anak-anak masih kecil. Mama mesti fikir bahawa tidak banyak (atau tidak ada) kaviti pada gigi si manja, bukan? Salah tu Mama!
Kerosakan gigi berlaku apabila kuman di dalam mulut menghasilkan plak pada permukaan gigi. Kuman-kuman ini memakan gula yang terkandung dalam makanan dan minuman yang kita makan, dan menghasilkan asid yang boleh merosakkan permukaan gigi. Asid tersebut kemudian “menyerang” enamel, sehingga berlakunya kaviti, atau bahasa mudahnya lubang pada gigi yang “merampas” senyuman indah anak-anak kita!
Kredit: Pexels
Kerosakan gigi bukan sahaja akan menyebabkan kesakitan dan jangkitan, ia juga akan mempengaruhi pertumbuhan anak-anak, pengambilan nutrisi, pertuturan, dan perkembangan rahang dalam jangka masa panjang.
Membina Keyakinan Diri
Selain aspek fizikal, masalah pergigian pada kanak-kanak juga dapat memberi kesan yang sangat besar terhadap kualiti hidup mereka dan keluarga. Masalah kekurangan keyakinan diri mungkin tidak terlalu ketara pada awalnya, tetapi lama-kelamaan ia akan memberi kesan kepada si anak dan seterusnya memberi kesan kepada personalitinya.
Perkara ini boleh dielakkan dengan bantuan daripada Mama dan Papa, yang memainkan peranan penting dalam mewujudkan kesedaran yang sesuai dengan usia anak-anak mengenai topik kesihatan gigi.
Salah satu sifat positif kanak-kanak adalah mereka cepat belajar. Mereka belajar dengan cepat apabila aktiviti tersebut dilakukan dengan cara yang menyeronokkan dan menarik, namun praktikal.
Melangkah Bersama Jordan

Sebagai jenama yang terkemuka dalam penjagaan kesihatan mulut, Jordan sangat percaya bahawa penjagaan mulut dan kebersihan diri daripada usia muda boleh meningkatkan keyakinan, yang seterusnya membina asas yang diperlukan anak-anak untuk membesar dan menjadi apa sahaja yang mereka idamkan di masa hadapan, dengan berkesan membuka pelbagai peluang dan kemungkinan untuk mereka di dunia sebenar.
Dedikasi Jordan untuk mengeluarkan produk penjagaan mulut terbaik untuk kanak-kanak telah menghasilkan Jordan STEPS – rangkaian penjagaan mulut kanak-kanak yang dipercayai ramai, yang direka khas untuk memenuhi keperluan kanak-kanak pada semua peringkat usia.
Sentiasa mengambil kira akan kepentingannya untuk kanak-kanak, Jordan teruskan usaha mereka menambahbaik formulasi dan juga reka bentuk produk mereka. Lalu terhasillah pelancaran semula rangkaian produk Jordan Kids STEPS.
MEMPERKENALKAN…!
Berus gigi Jordan’s Kids STEPS dihasilkan untuk 3 tahap umur yang berbeza (0-2 tahun, 3-5 tahun, dan 6-9 tahun); dedikasi pasukan Jordan terhadap penghasilan berus gigi ini jika dilihat secara teliti – pemegang berus gigi yang ergonomik, penunjuk ubat gigi, bahagian lehernya yang pendek untuk mengelakkan daripada tercekik, berus yang lembut dan reka bentuk karakter yang menarik dan BARU!
Kredit: Jordan
Seperti yang Mama tahu, karakter kartun yang comel sentiasa memikat hati kanak-kanak seperti magik! Jordan sangat teruja untuk memperkenalkan empat karakter yang sangat comel dan ‘whimsical’, setiap satu mempunyai personaliti dan bakat tersendiri.
Bagi ubat gigi Jordan pula, formulasi baru terbukti lebih lembut dan lebih berkesan untuk kanak-kanak dari semua peringkat umur. Ia mengandungi tahap fluorida yang disyorkan dan dengan penanda abrasif dentin relatif gigi yang rendah (RDA <70). 97% daripada bahan-bahannya adalah semula jadi dan bersumberkan vegan, menjanjikan 0% alergen, paraben, dan gula. Dengan rasa ‘signature’ buah strawberi, ubat gigi Jordan yang popular ini pasti memberi inspirasi kepada anak-anak untuk sentiasa memberus gigi!
Kredit: Jordan
Semuanya Untuk Kesihatan Mulut & Gigi
Produk penjagaan kesihatan mulut Jordan tidak ragu lagi adalah mesra kanak-kanak. Apa yang Mama berikan pada anak-anak bukan hanya berus gigi untuk dia membersihkan giginya, tetapi juga sebagai alat untuk melatih cengkaman mereka, seterusnya membantu kemahiran motor halus dan juga sebagai alat yang dapat mengeratkan hubungan dan menghasilkan pelbagai memori indah.
Berus gigi ini yang dihasilkan dengan karakter yang comel, warna-warna yang menarik, dan seperti alat permainan pasti akan mudah memikat hati anak-anak, dan membuatkan mereka lebih gemar untuk menjadikan aktiviti memberus gigi sebagai salah satu ‘game’ membersihkan diri yang menyeronokkan bersama ibu bapa.
Anak-anak sangat cepat belajar, lebih-lebih lagi daripada apa yang mereka lihat dengan mata sendiri. Apabila kita sebagai ibu bapa memberikan berus gigi yang sesuai mengikut umur mereka dan juga menunjukkan contoh yang terbaik, anak-anak akan belajar dan terikut secara semula jadi cara untuk menjaga kebersihan mulut mereka sehingga mereka dewasa nanti.
Dunia yang Penuh Dengan Pelbagai Kemungkinan!
Kredit: Jordan
Mama dah bersedia untuk memenangi hadiah-hadiah menarik? Jom sertai peraduan Jordan Steps World of Possibilities yang bermula daripada 15 Ogos hingga 30 September 2021 ini!
Dengan pembelian di Jordan Official Brand Page di Motherhood.com.my dengan menggunakan kod baucer diskaun: JORDANSR15 (dapat digunakan bermula dari 15 Ogos sehingga 31 Oktober), ambil gambar resit pembelian dan anda akan layak untuk menyertai peraduan ini! Mudah bukan!
Ketahui dengan lebih lanjut mengenai rangkaian Jordan STEPS yang telah diperbaharui dan sertai peraduan Jordan World of Possibilities dengan klik di sini hari ini!
Artikel ini diolah daripada versi Bahasa Inggeris di Motherhood Story.


Pusat Perubatan Mahkota Tawar Teknologi HIFU untuk Rawatan Tidak Invasif Fibroid dan Adenomiosis

Pusat Perubatan Mahkota telah menjadi hospital yang pertama sekali di negara ini untuk memperkenalkan teknologi Ultrabunyi Berkeamatan Tinggi (HIFU) untuk rawatan fibroid dan adenomiosis.
Dengan teknologi HIFU, hospital itu mampu mengubah landskap rawatan wanita di seluruh negara. HIFU merupakan satu rawatan yang tidak invasif, canggih, terbukti dengan keputusan klinikal positif sementara mengekalkan kesuburan wanita.
Mesin High Intensity Focused Ultrasound (HIFU) yang digunakan di Pusat Perubatan Mahkota.
Apakah Fibroid rahim dan Adenomiosis?
Fibroid rahim dan adenomiosis merupakan dua ketumbuhan ginekologi jinak yang biasa memudaratkan kualiti hidup wanita dalam tahun kesuburan wanita.
Walaupun kedua-dua ketumbuhan ini terjadi di dalam rahim, namun mereka adalah masalah ginekologi yang berbeza.
Fibroid merupakan ketumbuhan otot jinak yang tumbuh pada dinding rahim, sedangkan adenomiosis adalah keadaan di mana lapisan dalam rahim (endometrium) dijumpai di dinding otot rahim (miometrium).
Fibroid rahim dan adenomiosis boleh menyebabkan gejala seperti pendarahan haid yang berat dan menyakitkan, ketidakselesaan pada bahagian perut bawah, sakit belakang, sensasi kenyang atau tekanan di kawasan pelvis, kembung, dan sakit semasa hubungan seks.
Rawatan untuk Fibroid rahim dan Adenomiosis
Rawatan biasa untuk fibroid dan adenomiosis adalah histerektomi dan penyingkiran adenomiosis (adenomiomektomi). Kebanyakan wanita enggan menjalankan histerektomi.
Miomektomi dan adenomiomektomi boleh menyebabkan kesan sampingan semasa kehamilan.
Teknologi HIFU menggunakan tenaga bunyi yang ditumpukan untuk memanaskan dan memusnahkan tisu yang disasarkan.
Dr. S. Selva menerangkan mengenai teknik rawatan HIFU.
Ia digunakan untuk merawat keadaan kesihatan seperti batu karang ginjal, katarak, gangguan neurologi, nodul tiroid jinak, penyakit prostat, ketumbuhan padat, dan juga dalam terapi paliatif. Dalam bidang ginekologi, HIFU teknologi digunakan untuk merawati fibroid rahim dan adenomiosis.
HIFU teknologi menawarkan rawatan tidak invasif untuk penyingkiran (pengecutan) adenomioma dan ia merupakan satu alternatif untuk pembedahan pembuangan fibroid rahim.
Transduser ultrabunyi berkeamatan tinggi mengarahkan gelombang bunyi ke lokasi khas, menaikkan suhu tisu dari 60°C hingga 80°C, mengakibatkan nekrosis koagulatif tisu.
Dr. S. Selva menerangkan mekanisme rawatan HIFU.
HIFU dilakukan dengan bimbingan oleh Magnetic Resonance Imaging (MRgFUS) sebagai modaliti pengimejan atau Ultrabunyi (USgHIFU), yang menggunakan imbasan ultrabunyi sebagai modaliti pengimejan untuk menumpukan rawatan ke kawasan tersasar dalam tisu sambil mengelakkan kerosakan pada tisu yang lain.
Kelebihan utama USgHIFU berbanding MRgFUS adalah:
Ia menawarkan pengimejan masa nyata, membolehkan doktor meneliti tisu semasa prosedur dijalankan.Ia menggunakan transduser yang lebih besar dan kuat, memendekkan jangka masa dan meningkatkan keberkesanan rawatan.Ia menawarkan akses yang lebih besar kepada pesakit dan fleksibiliti dalam posisi pesakit, membuat pesakit lebih selesa.Harga rawatan yang berpatutan.
Dr. S. Selva menerangkan faedah-faedah rawatan HIFU.
Oleh kerana HIFU menggunakan teknologi prosedur yang tidak invasif, pesakit tidak memerlukan ubat bius semasa prosedur dan bebas luka. Prosedur ini juga mempunyai kelebihan pada masa pemulihan jika dibandingkan dengan pembedahan seperti miomektomi atau histerektomi.
Wanita dengan keinginan untuk hamil mendapat banyak manfaat dari rawatan HIFU kerana prosedur ini dapat memusnahkan tisu berpenyakit dengan tepat, memelihara otot dan tisu rahim di sekitarnya.
Teknologi HIFU juga mengurangkan pembentukan parut pada dinding rahim, maka pengembangan rahim untuk menampung kandungan dan kontraksi semasa bersalin dapat dipertahankan (1,2,3,4).
Dr. S. Selva – Pakar Obstetrik & Ginekologi, dan Perubatan Reproduktif Pusat Perubatan Mahkota.
“Prosedur HIFU adalah pengubah keadaan kerana memberikan penyelesaian yang dapat mengurangkan ketakutan dan kesan kesuburan yang mungkin dihadapi pesakit dalam penyingkiran fibroid dan adenomiosis. Selain itu, teknologi canggih yang tidak invasif ini juga akan memberi manfaat kepada pesakit dengan tempoh pemulihan yang singkat, membolehkan mereka kembali ke rutin harian dalam masa yang singkat,” kata Dr. S. Selva, Pakar Obstetrik & Ginekologi, dan Perubatan Reproduktif Pusat Perubatan Mahkota.
Beliau menambah: “Sesi rawatan HIFU berdasarkan ultrabunyi berlangsung antara 1 hingga 4 jam dan dalam kebanyakan kes, rawatan dapat dilakukan dalam satu sesi. Hanya pesakit dengan fibroid yang besar atau dalam bilangan yang besar memerlukan beberapa sesi. Perlu diberi penekanan ialah pesakit tidak akan mengalami pendarahan semasa prosedur, maka pemindahan darah tidak diperlukan. HIFU juga mengurangkan risiko komplikasi yang mungkin timbul akibat pembedahan penyingkiran adenomioma atau fibroid rahim. Yang penting sekali, pesakit yang ingin hamil tidak perlu menunggu rahim sembuh sepenuhnya. Hubungan seksual boleh dijalankan setelah kitaran haid selepas prosedur. Kajian menunjukkan kehamilan berjaya dalam beberapa bulan selepas rawatan HIFU untuk fibroid sama ada melalui kehamilan semula jadi atau rawatan reproduktif berbantu.”
“Sebagai pusat perubatan yang mengutamakan perkhidmatan perubatan berkualiti tinggi, kami berusaha meningkatkan hasil yang lebih baik demi kepentingan pesakit. Pengenalan perkhidmatan HIFU membawa kami selangkah lebih dekat dalam meningkatkan rawatan pesakit dengan hasil yang lebih baik. Kami berkomitmen untuk terus mengikuti tren terbaru dalam industri dengan membawa lebih banyak teknologi perubatan terkini untuk menawarkan rawatan yang terbaik kepada pesakit,” kata Chin Wei Jia, Ketua Pegawai Eksekutif Kumpulan HMI.
Chin Wei Jia, Ketua Pegawai Eksekutif Kumpulan HMI.
Rujukan:
Pregnancy outcomes in patients with uterine fibroids treated with ultrasound-guided high-intensity focused ultrasound. Zou M, Chen L, Wu C, Hu C, Xiong Y. s.l. : BJOG, 2017, Vol. 3, pp. 30-35.Vaginal delivery outcomes of pregnancies following ultrasound-guided high-intensity focused ultrasound ablation treatment for uterine fibroids. Liu X, Xue L, Wang Y, Wang W, Tang J. 1, s.l. : Int J Hyperthermia, 2018, Vol. 35, pp. 510 – 517.Pregnancy outcomes in nulliparous women after ultrasound ablation of uterine fibroids: A single-central retrospective study. Shu LJ, Wang Yong, Chen J, Chen W. 3977, s.l. : Scientific Reports, 2017.Pregnancy and Natural Delivery Following Magnetic Resonance Imaging-Guided Focused Ultrasound Surgery of Uterine Myomas. Yoon SW, Kim KA, Kim SH, Ha DH, Lee C, Lee SY. 3, s.l. : Yonsei Med J, 2010, Vol. 51, pp. 451 – 453.

Mengenai Pusat Perubatan Mahkota
Ditubuhkan pada 1994, Pusat Perubatan Mahkota (Mahkota) merupakan salah satu hospital swasta tertier yang komprehensif di Selatan Malaysia. Hospital ini menawarkan perkhidmatan diagnostik, terapeutik dan perubatan terkini. Hospital ini juga merupakan salah satu hospital paling komprehensif yang memfokuskan sub-kepakaran perubatan dengan kes pembedahan yang tinggi.
Dengan kapasiti 305-katil berlesen di dalam lapan wad serta seramai 120 pakar dari pelbagai disiplin, hospital ini juga disokong oleh pasukan pengurusan, doktor dan kakitangan.
Mahkota adalah destinasi pelancongan perubatan unggul di Malaysia dan merupakan anggota elit Malaysian Healthcare Travel Council yang melayani kira-kira 100,000 pesakit asing setiap tahun. Selain memperoleh akreditasi Malaysian Society for Quality in Health (MSQH) edisi ke-5, ia juga merupakan hospital swasta pertama di Melaka yang menerima akreditasi Joint Commission International (JCI).
Mahkota adalah hospital utama Health Management International Pte Ltd (HMI Group) dengan rekod prestasi lebih dari 25 tahun.
Untuk maklumat lanjut berkaitan Mahkota sila layari http://www.mahkotamedical.com.


Tanggungjawab Isteri Dalam Hidup Berumah Tangga Yang Dituntut Islam

Setiap pasangan yang berkahwin pastinya ingin keluarga yang bahagia. Mempunyai pasangan yang memahami, menyayangi, saling menghormati dan sanggup menerima kelemahan dan kelebihan pasangan.
Oleh itu, masing-masing perlu berperanan untuk melaksanakan tanggungjawab dalam rumah tangga. Rumah tangga adalah hak milik bersama bukan hak suami atau isteri.

Sumber: ilinktours.com
Paling penting, suami isteri perlu sentiasa berbincang dengan baik dan mempunyai persefahaman bagi mewujudkan suasana yang harmoni.
Perkahwinan yang sah adalah permulaan kepada rumah tangga. Tidak mengira agama dan bangsa, ikatan yang sah ini adalah permulaan kepada suatu perjalanan kehidupan yang baru.
Suami dan isteri berkongsi sebuah kehidupan dalam membentuk institusi rumah tangga. Disinilah bermulanya sebuah kehidupan yang memerlukan kekuatan mental dan fizikal dalam melayari kehidupan berumah tangga.
Firman Allah di dalam Al-Quran, Ayat 1 surah An-Nisa’ yang bermaksud –
Wahai sekalian manusia! Bertaqwalah kamu kepada Tuhan kamu yang telah menjadikan kamu (bermula) dari diri yang satu (Adam), dan yang menjadikan daripada (Adam) itu pasangannya (isterinya-Hawa), dan juga yang membiakkan dari keduanya- suriat keturunan – lelaki dan perempuan yang ramai. Dan bertaqwalah kepada Allah yang kamu selalu meminta dengan menyebut-nyebut namaNya, serta peliharalah hubungan (silaturrahim) kaum kerabat, kerana sesungguhnya Allah sentiasa memerhati (mengawas) kamu.
Suami – adalah tunjang yang membentuk sesebuah rumah tangga, selaras dengan kekuatan yang Allah berikan kepadanya sebagai seorang lelaki. Dialah yang menjadi ketua, sumber ekonomi, juga pembimbing setiap individu sesebuah rumah tangga itu.
Empat keperluan asas, yang juga disebut nafkah zahir – yang wajib disediakan oleh sang suami untuk rumah tangganya – tempat tinggal (rumah), makanan, pakaian dan perubatan sekiranya diperlukan.
Sumber: thecompanion.in
Selalu disebutkan isteri merupakan tulang rusuk suami, diciptakan sebagai pelengkap kehidupan suami. Juga keduanya saling melengkapi – kekurangan isteri dilengkapi oleh kelebihan suami, begitu jugalah sebaliknya.
Pelengkap kehidupan suami – seharusnya yang bergelar isteri, yang bertanggungjawab memenuhi keperluan batin suami, ketaatan kepada suami didalam menjaga hal keperluan rumah tangga dengan sempurna.
Namun begitu hakikatnya, di alam akhirat nanti suami akan disoalkan akan segala tanggungjawab dan amanah yang dipikulnya di dunia ini.
Apabila telah berkahwin seseorang hamba itu, maka dia telah memenuhi separuh agamanya. Maka bertakwalah dia kepada Allah pada separuh (yang belum disempurnakan) lagi.Hadis riwayat al-Baihaqi
Justeru itu, Allah menjadikan makhluk-makhlukNya khususnya manusia, fitrahnya suka pada ketenangan atau sakinah dengan kehidupan beristeri dan mempunyai keluarga.
Apabila dilontarkan pertanyaan kepada mana-mana wanita, pasti setiap dari mereka bercita-cita untuk menjadi isteri solehah yang menjadi penyejuk hati dan mata bagi si suami. Seiring dengan hadid Nabi SAW sendiri menyebut yang bermaksud,
Sesungguhnya dunia itu adalah perhiasan dan sebaik-baik perhiasan dunia adalah wanita (isteri) solehah.HR. Muslim
Apakah tanggungjawab isteri dalam sesebuah rumah tangga? Diriwayatkan di dalam sebuah hadis Nabi SAW yang bermaksud,
Jika seorang isteri itu telah menunaikan solat lima waktu dan berpuasa pada bulan Ramadan dan menjaga kehormatan diri, serta taat kepada suaminya, maka dipersilakanlah masuk ke syurga dari pintu mana sahaja yang disukai.HR. Ahmad dan Thabrani

Diceritakan didalam suatu pesanan isteri ‘Auf bin Muhlim Ashaibani kepada puterinya ketika hendak bernikah dengan al Haris bin Amr, raja negeri Kandah. Sewaktu utusan diraja hendak membawa pengantin untuk disampaikan kepada raja, ibunya berwasiat kepada anak perempuannya:
Wahai anakku! Kalaulah wasiat ini untuk kesempurnaan adabmu, aku percaya kau telah mewarisi segala-galanya, tetapi ia sebagai peringatan untuk yang lalai dan pedoman kepada yang berakal.Andai kata wanita tidak memerlukan suami kerana berasa cukup dengan kedua ibu bapanya, tentu ibumu adalah orang yang paling berasa cukup tanpa suami. Tetapi wanita diciptakan untuk lelaki dan lelaki diciptakan untuk mereka.
Berikut huraian tanggungjawab isteri yang boleh dijadikan panduan di dalam berumah tangga dan membentuk keluarga.
Tanggungjawab Isteri Dalam Berumah Tangga
1. Taat dan patuh kepada suami selagi tidak bertentangan dengan hukum syarak.
Isteri wajib taat kepada suami selagi tidak bercanggah dengan syariat Islam. Ketaatan isteri kepada suami inilah tanggungjawab utama yang perlu dilunaskan oleh para isteri. Betapa kedudukan suami bagi seorang isteri itu begitu tinggi sehingga Nabi Muhammad saw pernah bersabda yang bermaksud,
Sekiranya aku boleh menyuruh seseorang sujud kepada seseorang manusia, nescaya aku akan suruh perempuan sujud kepada suaminya.HR. Imam Tirmizi
Sejak kecil, seorang wanita dijaga dan diberarkan dengan kasih sayang oleh ibu bapa mereka. Didikan dan ajaran yang membentuk peribadi wanita itu adalah hasil didikan kedua ibu bapanya.
Ketaatan mereka diberikan kepada ibu bapa. Namun, setelah berkahwin, ketaatan mereka beralih kepada suami yang merupakan seorang lelaki asing baginya. Ketaatan itu mestilah dalam perkara makruf, bukannya mungkar.
Selagi mana suami tidak meminta sesuatu yang melanggar syariat, maka wajib bagi seorang isteri untuk memberi ketaatan kepada suaminya. Kesetiaan dan ketaatan seorang isteri kepada suaminya perlu diutamakan terlebih dahulu, melebihi dari keluarganya sendiri.
Walau bagaimanapun, ketaatan isteri pada suami ada kalanya memerlukan ruang komunikasi dan diplomasi. Sebagai isteri yang bijak dan solehah, perbincangan dengan suami secara baik untuk mencari kesepakatan yang terbaik dalam rumah tangga boleh diadakan.
Sekiranya ada perbezaan pendapat, janganlah dengan keras menentangnya. Ibarat ‘menarik rambung di dalam tepung, rambut tidak putus, tepung tidak bersepah’.
Jadilah seorang isteri yang sangat taat dan menghormati suami, sudah tentu dia akan sangat memuliakan isterinya.
Sumber: bercintaselepasnikah
2. Berhias diri
Isteri wajib menghias dirinya untuk tatapan suami sahaja dan tidak untuk orang lain khususnya apabila berada di luar rumah.
Jangan dibiarkan mata sang suami memandang yang buruk daripada seorang isteri, dan juga jangan sampai dia mencium kecuali yang harum daripada tubuh badan isteri.
Ketika berada di khalayak ramai, isteri harus pandai menjaga kesopanan dan sentiasa menutup aurat.
Isteri solehah juga ialah isteri yang menyenangkan dan menghiburkan hati suami sama ada di dalam mahupun di luar rumah.
Sebaiknya, jadilah kawan, teman, sahabat dan pelengkap buat suami yang berada dalam kesenangan mahupun ketika susah.
3. Menunaikan hak suami
Isteri hendaklah sentiasa memenuhi kehendak zahir dan batin suami. Ini merupakan kunci utama kepada fitrah sebuah perkahwinan – memenuhi keperluan batin suami dan isteri.
Dalam pada masa yang sama, isteri perlu menyimpan rahsia pergaulan bersama suami. Isteri berperanan sebagai penghibur hati dan sentiasa melakukan perkara yang mendatangkan kesenangan hati suami mereka.
Isteri mestilah memberikan hak suami yang ingin menyetubuhinya pada bila-bila masa sahaja selagi ia dibenarkan oleh syara’,contohnya ketika bersih daripada haid dan nifas. Sebagaimana firman Allah SWT yang bermaksud:
Isteri-isteri kamu adalah sebagai kebun tanaman kamu.Oleh itu datangilah kebun tanaman kamu menurut cara yang kamu sukai,dan sediakanlah (amal-amal yang baik) untuk diri kamu;dan bertaqwalah kepada Allah SWT serta ketahuilah sesungguhnya kamu akan menemui-Nya (pada Hari Akhirat kelak).Dan berilah khabar gembira (wahai Muhammad) kepada orang beriman.Surah Al-Baqarah 2:223
4. Menjaga kehormatan diri semasa bersama suami mahupun semasa ketiadaannya
Firman Allah SWT yang bermaksud:
…Maka perempuan-perempuan yang salih itu ialah yang taat (kepada Allah SWT dan suaminya), dan yang memelihara (kehormatan dirinya dan apa jua yang wajib dipelihara) ketika suami tidak hadir bersama,dengan pemeliharaan Allah SWT dan pertolongan-Nya.Surah An-Nisa’ 4:34
Isteri juga perlu faham tanggungjawabnya dalam memelihara maruah diri. Bukan itu sahaja, isteri juga perlu menjaga aib suami, tidak mendedahkannya bagi menjaga maruah suami. Rahsia suami harus disimpan rapi oleh isteri.
Apatah lagi, kisah-kisah dalam kamar tidur. Sebagai isteri, anda tidak boleh menceritakan perihal suami anda kepada orang lain.
Menjaga kehormatan bukan sahaja bagi pihak suami dan keluarga, tetapi juga menjaga maruah keluarganya sendiri dan keluarga mertua.
Rahsia dan aib keluarga mertua, bukan untuk dicanang pada sesiapa, malah juga kepada keluarga sendiri. Sebagaimana isteri sendiri sayang dan menjaga kehormatan keluarga sendiri, begitu juga yang perlu dilakukan kepada keluarga mertua yakni keluarga suami.
5. Menjaga dan menguruskan harta suami dengan baik

Menjadi tanggungjawab isteri solehah untuk bijak menjaga dan mengurus harta suaminya. Wang yang banyak diurus sebaiknya, manakala wang yang sedikit pula dibelanjakan secara cermat dan berhemah.
Isteri perlu sentiasa bersyukur dengan rezeki dan harta yang dimiliki oleh suami. Jangan meminta-minta benda di luar kemampuan suami.
Menjaga serta membelanjakan segala harta suami dengan jalan yang baik serta dengan mendapatkan keizinannya terlebih dahulu.
6. Tidak keluar rumah kecuali dengan keizinan suami
Isteri tidak boleh meninggalkan rumah tanpa izin suami (kecuali dalam situasi darurat). Apabila Allah SWT menetap-kan suami supaya mencari dan memberi nafkah, ditetapkan kepada isteri supaya taat kepada suami. Bagi permasalahan keluar rumah, Allah SWT melarang isteri meninggalkan rumah. Sebagaimana firman Allah SWT bermaksud:
Hendaklah kamu tetap di rumah kamu dan jangan sekali-kali kamu keluar sebagaimana orang jahiliah yang dahulu.Surah al-Ahzab, ayat 33
Setiap pergerakan, atau isteri berkeperluan untuk keluar dari rumah – perlu mendapat kebenaran dan persetujuan suami. Perancangan awal boleh dilakukan oleh isteri bagi mendapat keizinan suami untuk keluar bagi tujuan tertentu. Selagi tidak melanggar syariat dan membawa keada perkara kemaksiatan dan menjatuhkan maruah suami.
7. Menyempurnakan makan minum dan pakaian suami
Pesan orang tua-tua, terdapat dua perkara perlu dijaga untuk suami, iaitu mata dan perutnya. Jaga mata suami supaya dia tidak memandang perkara yang boleh mendatangkan dosa. Jaga perutnya agar dia tidak berlapar, kerana lapar akan membuatkan emosi mudah terganggu dan mudah menjadi marah.
Oleh itu, menjadi tanggungjawab isteri untuk memastikan suami tidak dalam keadaan kelaparan. Biarpun sesibuk mana seorang isteri, perlu diambil kira keperluan makan minum suami apabila tiba masanya – tidak kira air tangan isteri ataupun dibeli. Sebaiknya air tangan isteri sendiri yang membawa kerberkatan di dalam rumah tangga.
8. Mendidik anak-anak
Menjadi ibubabpa adalah tanggungjawab bersama. Tetapi seorang ibu dan isteri memainkan peranan yang amat besar dalam mendidik anak-anak. Secara fitrahnya seorang isteri dan ibu akan memberikan kasih sayang dan mendidik anak-anak dengan hikmah.
Tanggungjawab mengajarkan al-quran dan ilmu fardhu ain kepada anak-anak kebiasaannya dimbil alih oleh isteri dengan bantuan suami.

Ini akan menyuburkan perasaan keibubapaan dalam memberi perlindungan, pendidikan dan kesejahteraan kepada anak-anak. Secara tidak langsung ini akan menyuburkan kasih sayang di dalam keluarga dan membentuk keperibadian anak-anak.
9. Membantu suami meringankan bebanannya
Para isteri amat perlu berkorban dalam ruang lingkup rumah tangga sehingga dialah yang mentadbir dan mengasuh serta menguruskan rumah. Di dalam Bahasa Arab – isteri diberi gelaran sebagai “rabbatul bayt” yang bermaksud tuan atau pengurus rumah.
Saidina Umar RA ketika menasihatkan Aqil RA berkenaan kedudukan isteri telah mengalasankan dengan banyaknya tugas isteri di rumah seperti mengasuh, memasak dan seumpamanya.
Hal ini bukanlah sesuatu yang pelik dalam tradisi semua bangsa,dimana isteri menggalas tanggungjawab yang besar dalam membantu tugas suami, bukan sahaja di rumah, malah sebahagian besar isteri hari ini membantu ekonomi suami di dalam menencukupkan keperluan asas keluarga.
Walau bagaimanapun, hanya jika pendapatan suami tidak mencukupi untuk membiayai keperluan asas keluarga, barulah timbul keperluan isteri membantu untuk memantapkan nafkah keluarga, dengan keluar bekerja, tanpa mengabaikan tugas utama terhadap keluarga.
10. Mengasihi dan menyayangi suami sepenuh hati – cinta tanpa syarat
Antara perkara utama di dalam sesebuah perkahwinan – kasih sayang dan mengasihi antara satu sama lain. Sebagaimana seorang wanita – seorang lelaki ingin disukai, disayangi dan dihargai.
Sumber: kashmirthunder.com
Sebagai seorang isteri – wajib memberi kasih sayang dan cinta tanpa syarat kepada suami – digambarkan melalui zahir dan batin. Isteri seharusnya menerima seadanya kelebihan juga kekurangan yang ada pada suami dan saling melengkapi antara satu sama lain.
Hargai suami dengan menzahirkan kasih sayang yang tidak berbelah bagi. Sentiasalah berdoa buat suami dan rumah tangga supaya mendapat keredhaan Tuhan.
Seringkali kita mendengar perumpamaan – “syurga seorang isteri terletak pada suaminya.” Didalam satu sabda Rasulullah SAW:
Mahukah aku beritahu kepada kamu tentang isteri-isteri kamu yang termasuk dalam penghuni syurga? Iaitu wanita yang mencintai suami, mempunyai anak yang ramai dan selalu meminta maaf kepada suaminya. Sekiranya dia menyakiti ataupun disakiti, dia segera berjumpa suaminya dan memegang tangannya lalu berkata, ‘Demi ALLAH, aku tidak akan tidur sebelum engkau reda kepadaku.Hadis Riwayat an-Nasai’
Daripada Riwayat di atas terbukti betapa tingginya darjat dan kedudukan seorang isteri yang mengabdikan diri dan menjaga sisi kehidupan suami dan keluarganya dengan penuh ketaatan, dari perkahwinan yang dilaluinya. Perkahwinan juga adalah sebaik-sebaik jalan untuk memelihara maruah kesopanan diri seseorang. Rasulullah SAW bersabda:
Wahai para pemuda, sesiapa yang mampu bersetubuh/berumah tangga, hendaklah dia berkahwin, kerana ia paling menundukkan penglihatan dan memelihara kehormatannya. Sesiapa yang tidak mampu, hendaklah dia berpuasa, maka sesungguhnya puasa itu adalah pemelihara (dapat mengekang keinginan nafsu syahwat) baginyaHadis riwayat al-Bukhari
Setiap perkahwinan punyai kemanisannya yang tersendiri, tetapi rumah tangga adalah medan untuk berbakti dan beramal serta lubuk bagi kedua suami dan isteri mengumpul pahala.
Cabaran di dalam rumah tangga adakalanaya amat luar biasa. Setiap tanggungjawab isteri mahupun suami, kadang-kadang terasa terlalu berat untuk dipikul diatas bahu.
Suami bukan malaikat, isteri bukan bidadari, keduanya adalah manusia biasa yang tidak pernah lari dari kesilapan. Cinta dan perkahwinan itu hadir bersamanya tanggungjawab.
Para suami berkorban untuk isterinya dan para isteri berkorban untuk suaminya. Dengan sebab itu, akan lahirlah kasih sayang seperti yang termaktub dalam Surah al-Rum. Natijah daripada perkahwinan adalah mendapat ketenangan, mahabbah (kasih sayang) dan juga rahmah yang melahirkan cinta dan kebahagiaan.
Al-Qur’an sendiri telah mengajar suami supaya bergaul dengan isteri dengan cara yang baik samada daripada sudut adat dan yang lebih penting lagi berlandaskan syariat. Firman Allah SWT:
وَعَاشِرُوهُنَّ بِالْمَعْرُوفِ
Maksudnya: “Dan bergaulah kamu dengan mereka (isteri-isteri kamu itu) dengan cara yang baik.”
(Surah al-Nisa’: 19)
Semoga penulisan ini dapat memberikan panduan serta pencerahan mengenai tanggungjawab isteri di dalam sebuah perkahwinan dan rumah tangga.
Sumber: bidadari.my
Didalam Islam, rumah tangga Islam mempunyai misi, visi dan agenda. Suami dan isteri harus bertanggungjawab dan jelas dengan hala tuju rumah tangga dan pembentukan keluarga yang penuh mawadah dan rahmah. Semoga perkahwinan yang dibina bersama suami dan isteri harmoni dan menuju ke Jannah.


15 Menu Berpantang Yang Sedap dan Menyelerakan Buat Mama Selepas Bersalin

Pengalaman melahirkan dan berpantang adalah suatu perjalanan yang tak mungkin dilupakan bagi seorang ibu. Ianya mungkin berbeza dari setiap satu kelahiran yang dilalui.
Selepas kelahiran, dalam tempoh berpantang ini pemakanan ibu perlu dijaga, apatah lagi dalam masa yang sama menyusukan bayi. Penting untuk ibu-ibu selepas bersalin untuk amalkan makan makanan yang berkhasiat.

Sumber: hmetro.com.my
Biasanya kita gelar makanan orang berpantanglah kan. Ini adalah untuk memastikan para ibu akan dapat zat daripada makanan setelah bertarung nyawa mengandungkan bayi dan juga selepas bersalin.
Banyak darah dan vitamin dalam badan ibu yang keluar setelah melahirkan anak. Resepi menu berpantang yang akan dikongsi ini boleh dimakan oleh ibu-ibu yang bersalin normal atau secara pembedahan. Dua-dua pun luka kan?
Jadi pengambilan makanan yang betul sedikit sebanyak dapat mempercebatkan proses penyembuhan luka. Selain menu yang diambil perlu mempunyai nutrisi yang lengkap yang diperlukan oleh badan, ianya juga akan menggantikan nutrisi yang hilang serta menggalakkan penghasilan susu yang berkualiti yang diperlukan oleh bayi.
Sumber: hellodoktor.com
Menjadi seorang ibu yang menyusukan bermakna anda akan selalu berasa lapar, apatah lagi di dalam tempoh pantang di mana pilihan makanan adalah terhad. Ini tidak bermakna ibu tidak dapat menikmati makanan yang lazat dan berkhasiat buat tubuh badan anda.
Dalam menu berpantang, kebanyakan bahan asas masakan yang wajib ada adalah seperti halia, bawang putih, lada hitam, serai dan pelbagai jenis rempah ratus yang mepunyai fungsi tertentu seperti membuang angin, melancarkan peredaran darah serta memanaskan badan.
Ironinya, makanan atau menu sajian berpantang yang akan dielakkan kebiasaannya adalah bersifat sejuk terlalu berair ataupun berangin.
Ini bagi megelakkan ibu-ibu yang berpantang mengalami simptom seperti kembung perut, badan berangin, kelesuan badan serta kegatalan pada bahagian luka yang akan melambatkan proses penyembuhan.
Bahan-bahan Wajib Dalam Menu Berpantang
Antara bahan asas yang menjadi bahan wajib di dalam menu berpantang serta khasiatnya adalah:
Lada hitam – memanaskan badan dan membuang anginHalia – membuang anginAsam keping & kunyit hidup – melancarkan peredaran darahSerai – menyegarkan badanLobak putih – merangsang penghasilan susu badan
Menu Berpantang Yang Berkhasiat
Berikut adalah menu berpantang yang amat lazat dan berkhasiat buat ibu-ibu bersalin:
1. Ikan tenggiri/kembung masak singgang.

Bahan-bahan:
2-3 keping Ikan tenggiri / 1-2 ekor ikan kembung1 Ulas bawang besar – dihiris bulat2 ulas bawang putih – dihiris nipis2 inci halia – dihiris nipis1 batang serai – diketukAir secukupnyaGaram secukup rasa
Cara memasak:
Ikan dibersihkanBahan hirisan direbus di dalam air bersama asam kepingMasukkan ikan dan seraiRenehkan sehingga masakPerasakan dengan garam secukupnya.
2. Ikan tenggiri/kembung masak asam

Bahan-bahan:
2-3 keping Ikan tenggiri / 1-2 ekor ikan kembung1 Ulas bawang besar – dihiris bulat2 ulas bawang putih – dihiris nipis2 inci halia – dihiris nipis2-3 tangkai cili kering – digunting / dihiris sederhana halus1 cawan air asam jawaServuk kunyitGaram secukup rasa
Cara memasak:
Ikan dibersihkan – dilumurkan dengan serbuk kunyit dan garam. Kemudian digoreng sehingga masak, ketepikan.Sedikit minyak gorengan ikan tadi dijadikan minyak tumisan.Tumis bahan hirisan bersama cili kering sehingga naik bau yang wangi atau kekuningan.Masukkan air asam jawa.Biarkan bahan mendidih.Masukkan ikan yang telah digoreng tadi.Perasakan dengan gula dan garam secukupnya.Sedia untuk dihidangkan.
Nota: Cili kering tidak diperlukan sekiranya tidak mahukan menu yang pedas.
3. Kerabu pegaga
Sumber: Pantangplus.com
Bahan-bahan:
1 mangkuk ulam pegaga – dibersihkan dan dihiris nipis2 biji bawang merah – dihiris nipis1 ekor ikan (kembung atau Selayang) – rebus dan diambil isinya1 sudu kecil serbuk lada hitam2 sudu kecil kerisik1 biji limau kasturi – ambil jusnya
Cara memasak:
Gaulkan semua bahan bersama sedikit jus limau.Perasakan dengan gula dan garam.Sedia untuk dihidangkan, dimakan bersama nasi panas.
4. Ikan Masin Masak Asam Halia
Sumber: resepisahabat
Bahan-bahan:
3 – 4 ketul ikan talang masin (bahagian isi)Setengah sudu the lada hitam – ditumbuk halus2-3 tangkai cili kering / cili padi2 ulas bawang putih – dihiris halus1 ulas bawang besar dipotongGaram secukup rasa * tidak perlu sekiranya ikan masin memberikan rasaMinyak secukupnyaAir asam jawa
Cara memasak:
Ikan masin digoreng garing – asingkan.Gunakan sedikit minyak gorengan ikan masin untuk menumis.Tumiskan cili kering bersama bawang putih, halia, lada hitam sehingga wangi.Masukkan air asam jawa – biarkan sehingga mendidih.Masukkan ikan masin.Tambahkan garam sekiranya perlu.Sedia dihidangkan bersama nasi panas.
5. Serunding Halia
Sumber: Pantangplus.com
Bahan-bahan:
3 inci halia – disagat atau dihiris halus, diperah dan tapis airnyaSetengah sudu the lada hitam – ditumbuk halusSegenggam Ikan bilis2 ulas bawang putih – dihiris halusGaram secukup rasa
Cara memasak:
Goreng halia dengan api sederhana sehingga garing. Toskan minyak.Ikan bilis dan bawang putih digoreng sehingga garing dan wangi.Setelah itu, gaul sekali dengan ikan bilis goreng, bawang goreng, lada hitam dan perasakan dengan garam.
Nota: Serunding halia boleh dihasilkan dengan banyak dan disimpan dalam bekas kedap udara.
6. Daging masak halia
Sumber: marinabashah.com
Bahan-bahan:
1/2 kg daging batang pinang5 ulas bawang putih (diketuk)3 biji bawang besar (dipotong)2 inci halia (dihiris halus)Air 500mlSedikit minyak masak untuk menumisSedikit garamSedikit serbuk lada hitam
Cara memasak:
Bersihkan daging, dan dipotong sederhana kecil.Panaskan sedikit minyak masak di dalam kuali.Tumis bawang putih,bawang besar dan halia sehingga naik bau.Masukkan daging. Masak sehingga daging mengeluarkan air.Masukkan air sedikit demi sedikit.Perlahankan api dan masukkan serbuk lada hitam, garam secukup rasa.Masakkan sehingga kuah memekat.Sedia untuk dihidangkan.
7. Ikan haruan goreng rempah
Sumber: marinabashah.com
Bahan-bahan:
1 ekor ikan haruan (dipotong)2 sudu besar sos lada hitam1 sudu rempah ikan1 sudu kecil serbuk kunyitGaram secukup rasaMinyak masak
Bahan-bahan untuk ditumbuk:
30gm halia2 biji bawang besar
Cara memasak:
Gaulkan ikan bersama serbuk kunyit dan garam.Perap selama 15 minit.Panaskan minyak dan goreng ikan hingga garing.Panaskan sedikit minyak dalam kuali yang lain dan tumiskan bahan-bahan yang ditumbuk.Masukkan sos lada hitam,rempah ikan dan garam. Kacau sekata dan curahkan ke atas ikan.Sedia untuk dihidang!
8. Ikan Tenggiri Bakar Berempah
Sumber: yatiekitchen
Bahan bahan:
3 keping ikan tenggiri1 biji limau nipisMinyak zaitun / minyak masak
Bahan ditumbuk:
1 inci kunyit hidup2-3 ulas bawang putihSedikit serbuk kunyit1/2 sudu besar lada hitamGaram
Cara memasak:
Bahan-bahan yang ditumbuk dilumurkan pada ikan dan dibiarkan seketika supaya sekata. Renjiskan sedikit ikan dengan minyak zaitun – untuk tidak mengeringkan ikan.Balut ikan menggunakan dengan daun pisang. Jika tidak ada, boleh digantikan dengan alumunium foil.Bakar dengan menggunakan kuali pemanggang sehingga masak.
9. Ikan kukus / stim lemon halia
Sumber: Faezah Ismail
Bahan-bahan:
1 ekor ikan siakap (disiang dan dibersihkan)6 ulas bawang putih (dihiris halus)2 inci halia (dihiris halus)2-3 biji limau nipis (ambil jusnya)sedikit sos ikansedikit airgaramhirisan daun sup3-4 biji cili api (dihiris/diketuk)
Cara memasak:
Sediakan pengukus. Jerangkan airnya.Lumurkan ikan dengan garam secukupnya dan letak di dalam bekas tahan panas.Kemudian taburkan bawang dan halia yang sudah dihiris tadi di atasnya.Kukus sehingga 1/2 masak.Setelah itu, masukkan sos ikan, sedikit air, cili padi dan jus limau nipis. Kukus lagi hingga masak.Setelah masak, taburkan daun sup dan biarkan ia merenih sebentar.Hidangkan bersama nasi putih.
10. Sup ikan merah
Sumber: Faezah Ismail
Bahan-bahan:
Ikan merah4 ulas bawang merah2 ulas bawang putihSedikit haliaKayu manis, bunga lawang dan buah pelageLada hitam biji – tumbukSup bunjut ikan
Cara memasak:
Didihkan air secukupnya bersama sup bunjut ikan, bawang merah, bawang putih, halia yang dihiris, kayu manis, bunga lawang dan pelaga.Biarkan air menggelegak sebelum dimasukkan ikan.Akhirnya masukkan lada hitam dan garam secukupnya.Taburkan daun sup dan bawang goreng.Tutup api dan sedia dihidangkan.
11. Sup sayur
Sumber: rasa.my
Bahan-bahan:
1 batang lobak merah – dipotong sederhana kecil1 batang lobak putih – dipotong sederhana kecil3 batang sawi2 ulas Bawang merah – dihiris2 ulas Bawang putih – dihiris1 tangkai daun sup dan daun bawang – dipotong halusSedikit lada sulahGaramAir – 200ml
Cara memasak:
Panaskan air di dalam periuk sehingga mendidih.Masukkan bawang merah dan bawang putih yang dihiris serta lobak merah.Perasakan garam.Biarkan mereneh sehingga lobak empuk.Masukkan sawi, daun sup dan daun bawang.Perasakan dengan lada sulah dah garam.Sedia untuk dihidangkan.
12. Ayam panggang halia
Sumber: Majalah Rasa
Bahan-bahan:
¼ bahagian ayam – dada / paha – dicuci bersih dan toskan2 inci Halia1 ulas bawang merah1 ulas bawang putihSedikit lada hitamSedikit lada sulahGaram secukupnyaSedikit minyak zaitun / minya masak
Cara memasak:
Bawang merah, bawang putih, halia dan lada hitam ditumbuk halus – digaul bersama kunyit.Bahan yang digaulkan tadi dilumurkan sekata pada bahagian ayam, yang diperasakan dengan garam.Renjiskan sedikit minyak aitun / minyak masak pada ayam.Ayam dibungkus di dalam daun pisang.Bakar di atas kuali pemanggang atau kuali non-stick sehingga masak.
13. Daging goreng lada hitam
Sumber: Majalah Rasa
Bahan-bahan (untuk 1 hidangan):
300g daging batang pinang – dibersihkan dan dihiris nipis1 sudu the ketumbar1 sudu the lada hitam – ditumbuk1 biji bawang besar – dihiris1 ulas bawng putih – dihiris½ inci halia – dihirisMinyak masak secukupnyaGula dan garam secukupnyaSedikit air
Cara memasak:
Perap daging bersama ketumbar, sedikit gula dan garam.Panaskan minyak di dalam kuali.Tumis bawang besar, bawang putih dan halia sehingga wangi.Masukkan daging yang telah diperap dan lada hitam yang ditumbuk kasar. Kacau dan boleh tambah sedikit air untuk melembutkan daging.Masak sehingga daging masak, tambahkan sedikit garam jika perlu.Angkat dan hidangkan.
14. Ayam panggang lemon berherba
Bahan-bahan:
Ayam bahagian isi dada – dipotong nipisMinyak zaitunBawang putih – kisar/tumbuk/cincang halus1 sudu kecil parutan kulit lemonHerba *Rosemary (daun segar) 1 suduHerb *Thyme (daun segar) 1 sudu*daun herba segar boleh digantikan dengan bahan keringGaram secukup rasaSerbuk lada hitam secukup rasa
Cara memasak:
Masukkan ayam dalam zipper bag (plastik biasa pun okay).Untuk bahan perapan, campurkan minyak zaitun, bawang putih, kulit lemon, rosemary, thyme, garam dan lada hitam.Sebatikan dan tuang dalam zipper bag yang diletakkan ayam tadi.Perap dalam peti sejuk selama lebih kurang 2-4 jam.Untuk memanggang, keringkan ayam tadi dari perapan. kemudian gunakan kuali pemanggang untuk memanggang dalam lebih kurang 15-20 minit sehingga ayam betul-betul masak.
15. Lempeng oat
Sumber: Makanan Pantang
Bahan-bahan:
OatTepung gandum (bahan tambahan jika perlu).
Cara memasak:
Oat yang dikisar halus menjadi tepung atau boleh tambah dengan tepung gandum.Sebatikan adunan bersama sedikit air dan bakar di atas non-stick pan.Dihidangkan bersama sedikit madu asli.
Semoga menu berpantang ini memudahkan bakal-bakal ibu semasa berpantang nanti.


Makna Di Sebalik Pelbagai Mimpi Menyusukan Bayi

Mimpi sering dikaitkan sebagai mainan tidur. Pelbagai jenis mimpi yang cuba ditafsirkan oleh orang yang berilmu termasuklah mimpi menyusukan bayi, mimpi dipatuk ular, mimpi bersalin, mimpi ditenggelami air dan sebagainya. Ada mimpi yang hanya datang sekadar buat seketika, dan ada yang membawa kesan mendalam dalam kehidupan harian.

Menurut kajian yang dibuat oleh para pengkaji barat, menyatakan lebih ramai kaum wanita yang lebih ingat mimpi dan kebanyakannya adalah mimpi buruk, berbanding kaum lelaki. Sedangkan kaum lelaki lebih banyak bermimpi perkara yang agresif, wanita pula banyak bermimpi tentang interaksi mereka dengan orang yang dikenali.
Seorang wanita yang sedang hamil lebih kerap bermimpi berbanding dengan yang lain.Ini mungkin kerana, wanita hamil mudah berasa letih dan sukar untuk tidur lena kerana keadaan hormonnya yang tidak stabil hingga mengganggu tidurnya.
Seperti yang disabdakan oleh Rasulullah SAW:
Sesungguhnya mimpi itu mempunyai tiga jenis. Mimpi yang baik itu merupakan berita gembira itu yang datang daripada Allah SWT. Mimpi yang buruk dan membawa kesedihan itu adalah daripada syaitan. Dan mimpi yang disebabkan oleh apa yang berlaku ke atas seseorang itu. Jika sekiranya sesiapa dalam kalangan kamu bermimpi sesuatu yang buruk, hendaklah dia berdiri dan mendirikan solat sunat, serta janganlah dia memberitahu mimpinya itu kepada orang lain. [Hadith riwayat Muslim: (2263)]
Di dalam Al-Quran juga ada beberapa kisah dan firman Allah perihal mimpi termasuklah mimpi Nabi Yusuf a.s. Yang melihat bintang, bulan dan matahari tunduk padanya, dan mimpi Nabi Ibrahim a.s. ketika baginda mendapat arahan untuk menyembelih anakanda tercinta.
Maka, untuk menolak kebenaran mimpi 100% mungkin sesuatu yang tidak wajar. Namun, kita haruslah sentiasa berhati-hati dalam mentafsir mimpi dan jangan hingga mimpi mentadbir kehidupan kita di alam nyata.
Mama Siti bukanlah seorang yang tahu mentafsir mimpi. Tetapi, Mama Siti percaya ada mimpi yang boleh diambil sebagai tanda dan panduan hidup, dan ada juga yang hanya sekadar peneman tidur.
Minggu lepas, jiran Mama Siti berkongsi mimpinya menyusu bayi dan amat terkesan dengan mimpi itu. Hasil dari pembacaan dari internet, Mama Siti dengan senang hati hendak berkongsi apa yang Mama Siti perolehi, sekadar menjadi bacaan ringan buat mama-mama di luar sana.
Mimpi Menyusukan Bayi Menurut Ahli Ugamawan
kredit: Berita Harian
Menurut Ustaz Kazim Elias, mimpi menyusukan bayi ini adalah satu petanda yang tidak baik. Pendapat ini juga disokong oleh Almarhum Ustaz Dato Ismail Kamus.
Menurut Ustaz Kazim, mimpi menyusukan bayi adalah tanda-tanda saka atau tanda-tanda terkena sihir. Ustaz juga berpesan kepada sesiapa yang bermimpi menyusukan bayi ini untuk berhati-hati dalam setiap perbuatan dan perbanyakkan berdoa memohon perlindungan daripada Allah dan membaca Al-Quran, terutamanya ayat-ayat ruqyah.
Mimpi Menyusukan Bayi Orang
Ada para pentafsir mimpi menafsir susu sebagai sumber kekuatan, pendapatan dan kemewahan. Jika seorang wanita melihat dirinya menyusukan bayi, terutamanya bukan bayinya sendiri, ia bermakna sumber pendapatannya akan terhalang. Malah ada juga yang mentafsirkan bahawa dia akan memewahkan orang lain yang disusukannya.
kredit: Hellodokter.com
Mimpi Menghasilkan Susu Badan
Jika seorang wanita bermimpi yang badannya menghasilkan susu walau secara realitinya dia tidak mempunyai sebarang susu badan, kemungkinan besar dia akan menyusukan bakal anaknya sendiri yang bakal dilahirkan.
Ada juga tafsiran yang mengaitkan susu sebagai ubat dan penyembuhan daripada sesuatu penyakit. Jika seseorang yang sedang sakit bermimpi berkaitan susu badan, para tafsir mimpi menyatakan yang dia akan sembuh dari penyakitnya.
Namun demikian, ada juga yang mengaitkan susu badan dengan perasaan ragu-ragu dan was-was terhadap kepercayaan dan pendirian agamanya. Menyusukan juga ditafsirkan sebagai keburukan, penipuan dan pemalsuan.
Kredit: Rilek Corner
Mimpi Lelaki Menyusukan Bayi
Berbeza pula bila seorang lelaki yang bermimpi menyusukan bayi. Jika anda seorang lelaki (atau kenal mana-mana lelaki) yang bermimpi menyusukan bayi, ia adalah satu khabar gembira yang melambangkan kejayaan dan kemewahan yang bakal diterima di masa akan datang.
Mimpi Menyusukan Bayi Di Sebelah Kanan atau Kiri
Ada juga kepercayaan bangsa Melayu yang menafsirkan mimpi menyusukan bayi di sebelah kanan menandakan seseorang itu akan memperolehi rezeki yang halal. Sebaliknya jika dia bermimpi menyusukan bayi di sebelah kiri menandakan yang dia akan memperolehi rezeki yang haram.
Mimpi Menyusukan Bayi Menurut Henry Miller
Menurut Henry Miller, seorang penulis daripada Amerika melalui bukunya The Dream Book, mimpi menyusukan boleh dikategorikan kepada tiga bahagian iaitu sesuatu yang berkaitan dengan perkara negatif ataupun positif.
Antara mimpi menyusukan yang negatif ialah:
Mimpi menyusukan bayi orang lain melambangkan masalah tambahan yang memerlukan perhatian lebih. Mimpi menyusukan tanpa rela bermakna kesilapan yang dilakukan oleh ibu muda.Mimpi menyusu bayi yang sedang menangis menandakan masalah yang akan timbul.Mimpi bayi terhenti menyusu secara tiba-tiba bermakna pergaduhan yang akan wujud antara kita dan pasangan. Mimpi menyusukan bayi menggunakan botol atau sudu malambangkan kekurangan diri atau keculasan dalam mengutamakan apa yang penting.
Mimpi menyusukan yang ditafsir sebagai positif termasuklah:
Mimpi menyusukan bayi sendiri tanda bayi yang sihat dan kebahagian rumahtangga. Ibu yang hamil bermimpi menyusukan bayi menandakan kelahiran yang mudah dan tidak menyakitkan. Mimpi menyusukan bayi perempuan kembar ditafsirkan sebagai satu perubahan positif yang akan berlaku dan hidup seseorang. .Mimpi menyusukan bayi lelaki ditafsirkan sebagai impian dan cita-cita yang akan tercapai serta kejutan yang menyenangkan hati akan tiba.

Walaupun apa pun, Mama Siti ingin mengingatkan diri Mama Siti sendiri dan juga para pembaca, segala apa hal yang berlaku dalam diri tidak seharusnya kita kaitkan dengan mimpi yang hadir di dalam tidur.
Sesungguhnya, segala apa yang berlaku dan akan berlaku sudah pun menjadi ketentuan Ilahi dan kepadaNyalah tempat kita memohon segala perlindungan kepada Dialah tempat kita bergantung dan meletak harap.
Tulisan Mama Siti berkenaan mimpi ini hanyalah sekadar untuk bacaan ringan para pembaca, dan bukanlah untuk dijadikan panduan khusus dalam menjalani kehidupan.
Sesungguhnya menyusukan bayi adalah satu perkara mulia yang istimewa untuk kaum ibu di luar sana, maka ambillah peluang selagi mampu untuk menyusu badan.


Diet Makanan Untuk Ibu Yang Berpantang Selepas Pembedahan Czer

Melahirkan seorang insan ke muka bumi ini bukanlah suatu proses yang mudah dan tidak pula ia berlaku sepintas lalu. Seorang wanita yang mengandung terpaksa berlawan dengan emosi yang tidak stabil, kudrat yang tidak kuat, dan nafsu yang pelbagai. Setiap detik menghitung hari, dan debarnya pasti bertambah setiap saat.

kredit: Erin Sakura News
Apabila tiba waktu melahirkan, ada wanita yang ‘beruntung’ dapat melahirkan secara normal (vaginal birth). Tak kurang juga ada yang ‘diuji’ dengan pembedahan C-section (Czer). Menurut Islam, antara perkara yang membolehkan seorang ibu melahirkan melalui Czer adalah:
i.   Keadaan darurat/terdesak demi menyelamatkan nyawa ibu dan/atau janinnya
ii.  Keadaan yang diharuskan untuk menghilangkan sesuatu bahaya
iii. Keadaan di mana ada kekhuatiran menurut pendapat profesional yang lebih baik seperti mengelakkan kecacatan bayi atau kematiaan.
Merapikan dan menjaga ibu yang baru melahirkan bukanlah suatu yang patut dipandang remeh. Apatah lagi ibu yang baru menjalani Czer. Proses penyembuhan memerlukan lebih banyak masa berbanding dengan kelahiran secara normal.
Perbezaan Antara Ibu Bersalin Normal Dan Bersalin Secara Czer
Pengalaman seorang ibu, Syaheerra Khairuddin, yang pernah melalui kedua-dua proses melahirkan, tidak merasakan kesakitan semasa Czer berbanding sakit beranak normal. Namun demikian, waktu sembuh beranak secara normal hanya mengambil masa 4 ke 5 hari untuk pulih, manakala 2 minggu selepas pembedahan CZer, masih belum pulih sepenuhnya. Hinggakan kini, setelah beranak tiga, kadang-kadang datang rasa ngilu dan kebas di dalam badan tempat dibedah itu.
Bahagian perut ibu akan dibelah lapisan demi lapisan hingga mengenai rahim ibu untuk mengeluarkan bayi. Ibu akan dibius separa sedar. Selepas selesai proses pembedahan, bayi sudah dikeluarkan, perut ibu akan dijahit semula.
Jika jari ibu pernah terluka semasa siang ikan, luka perut dibedah memang takkan sama gambarannya dan sakitnya jika tidak dibius. Apatah lagi ketika hendak menjaganya semasa di dalam pantang.
Kredit: myartis
Waktu berpantang mungkin berbeza mengikut adat dan kepercayaan sesetengah keluarga. Ada yang berpantang selama 30 hari, 40 hari, 60 hari dan ada juga yang hingga 100 hari.
Perkara penting yang diutamakan dan dititikberatkan semasa berpantang ialah diet pemakanan ibu.
Diet Pemakanan Berpantang Bersalin Secara Czer
Bagi memastikan ibu yang bersalin secara Czer sentiasa di dalam kesihatan yang terbaik, diet pemakanan yang betul penting untuk usus dan sistem penghadaman ibu. Masalah penghadaman akan menyukarkan proses penyembuhan dan boleh memberi tekanan emosi dan fizikal kepada ibu.
Perbanyakkan mengambil makanan yang penuh dengan vitamin and mineral untuk membantu menyembuhkan luka pembedahan. Zat besi juga perlu ditambah di dalam diet makanan bagi membina lebih banyak sel darah yang sudah hilang semasa pembedahan. Makanan pemberi tenaga seperti karbohidrat dan protein membantu membina sel-sel baru yang juga membantu mempercepatkan kesembuhan.
Serat fiber sangat penting untuk ibu sedang berpantang yang bersalin secara Czer. Ia dapat membantu melancarkan sistem penghadaman badan dan mengelakkan atau mengurangkan berlakunya sembelit yang pasti akan menggangu kesembuhan luka jika berlaku.
Pastikan ibu-ibu mengambil air yang mencukupi bagi memastikan badan sentiasa terhidrasi. Ibu digalakkan untuk minum 8 hingga 10 dalam ukuran 8-auns gelas air sehari. Susu dan jus buah tanpa gula juga baik untuk ibu yang sedang berpantang.
Makanan Yang Boleh dan Tidak Boleh Dimakan Semasa Berpantang Bersalin Secara Czer
Tidak semua makanan boleh diambil oleh ibu berpantang, apatah lagi ibu-ibu yang berpantang selepas bersalin secara Czer. Ini kerana, ada sesetengah makanan yang mempunyai kandungan air dan serat yang agak tinggi dari yang diperlukan dan dikategorikan ‘makanan berangin’ atau ‘sejuk’.
Boleh Dimakan
Antara makanan yang boleh ibu-ibu ambil semasa berpantang selepas bersalin secara Czer termasuklah:
Bijrin oat dapat memberi sumber tenaga dan karbohidrat serta menggalakkan penghasilan susu badan.Protein daripada ikan, daging ayam dan lembu membantu memulihkan sel-sel yang mati. Sayur-sayuran hijau seperti sayur bayam, brokoli, kangkung yang mengandungi tingi zat besi bagi menambang kandungan sel darah.Rempah dan herba seperti lada hitam dan jintan membantu melancarkan pengaliran darah dalam badan. Bawang putih, halia  & kunyit serta kekacang seperti kacang kuda, almond  tergolong di dalam kategori makanan yang kaya dengan serat yang membantu dalam sistem penghadaman serta dapat mengurangkan risiko sembelit. Ibu yang bersalin Czer akan berasa impak yang lebih ketara jika menghadapi masalah sembelit berbanding ibu yang bersalin secara normal. Ia akan memberi tegangan dan tekanan pada parut pembedahan. Buah-buahan juga digalakkan untuk diambil, tetapi ibu kenalah berhati-hati semasa memilih buah yang hendak dimakan. Perbanyakkan makan buah betik, oren dan kurma.Produk tenusu seperti keju, dan susu kaya dengan sumber kalsium yang dapat menguatkan tulang dan gigi ibu.
Kredit: mamamend.com
Kurangkan atau Elakkan Ketika Berpantang
Walaupun banyak makanan masih boleh dimakan semasa berpantang, ibu yang bersalin secara Czer dinasihatkan untuk kurangkan atau mengelakkan dari mengambil makanan-makanan berikut:
Makanan yang berasid Minuman yang tinggi kandungan kafein seperti kopi dan tehMinuman beralkoholDaging lembu dan ayam di bahagian yang banyak lemakMakanan laut seperti udang, ketam, sotong dan sebagainya. Ikan cencaru, pari, tamban dan ikan kembung antara jenis ikan yang tidak digalakkan untuk diambil.Ubi kayu, timun, terung, pucuk paku Buah nenas, cempedak, nangka, mangga, belimbingAir bergas, air kelapa, air tebu juga tidak digalakkan.
Resepi Singgang Tenggiri Yang Mudah dan Sedap Untuk Ibu Berpantang
Mama Siti rasa berbesar hati untuk berkongsi resepi singgang kegemaran Mama Siti yang menjadi amalan semasa berpantang, hinggalah ke hari ini.
Ada banyak kebaikan singgan untuk diet pemakanan ibu yang boleh diamalkan dan mudah pula untuk disediakan. Mama-mama bolehlah berkongsi resepi ini dengan kaum bapa yang membantu menyediakan makanan terbaik untuk isteri tercinta yang sedang berpantang.
Kredit: Wanista.com
Bahan-bahan yang diperlukan termasuklah ikan tenggiri, 2 biji kunyit hidup dan lengkuas (sebesar ibu jari)  ditumbuk kasar, cili padi (mengikut tahap toleransi pedas masing-masing), 4 hingga 5 ulas bawang putih, 2 keping asam keping.
Mama hanya perlu masukkan semua bahan-bahan tersebut di dalam periuk, tambahkan air yang mencukupi untuk merendam semua bahan-bahan tersebut. Tutup periuk, dan renehkan ia sampai masak sepenuhnya. Tambahkan sedikit garam mengikut perasa dan tutup api serta hidangkan untuk santapan.
Pesan Mama Siti, pengalaman bersalin pastinya sesuatu yang berbeza bagi setiap wanita. Emosi yang bercampur-baur membuatkan kita mudah berasa sensitif, apatah lagi jika ibu yang terpaksa mengambil masa untuk sembuh dari pembedahan Czer. Banyakkan berzikir dan berdoa pada Tuhan agar diberi kemudahan dan kekuatan untuk diri kita. Selamat berpantang!


Perkembangan Bayi 3 Bulan Yang Wajib Mama Tahu

Setiap bayi melalui proses tumbesaran yang berbeza. Namun, trend dan coraknya  hampir sama dari satu bayi dengan yang lain. Contohnya, kebanyakan bayi berusia setahun, sudah mula belajar untuk berdiri dan berjalan.
Papa mama haruslah cakna dan ambil tahu perihal perkembangan bayi masing-masing. Ini dapat membantu sebarang abnormaliti dapat dikesan dan dipantau dari peringkat awal lagi.
Apabila bayi memasuki usia tiga bulan, pasti mama papa akan berasa sangat teruja. Maklumlah, waktu inilah bayi anda akan menunjukkan perubahan yang lebih ketara daripada sebelumnya.
Si manja akan mengalami perubahan ketara dari segi rupa dan tubuh badan. Bayi akan mula melakukan pelbagai kemaharan-kemahiran lain seperti senyum lebar, menggenggam tangan dan sebagainya. Jika tidur mama papa banyak terganggu pada tiga bulan pertama kelahiran, mungkin ia akan berubah menjadi lebih positif dan tenang.

Kredit: kumparan.com
Berikut, Mama Siti kongsikan perkembangan bayi yang berusia 3 bulan untuk rujukan mama papa.
Perkembangan Bayi 3 Bulan
Perkembangan Fizikal
Secara fizikalnya, mungkin mama mendapati berat bayi agak menurun di minggu pertama dan dua kelahiran. Namun demikian, perubahan ketara pasti akan berlaku apabila bayi menjangkau umur tiga bulan.
Merujuk data daripada  World Health Organization (WHO),  tumbesaran fizikal bayi boleh diukur mengikut panjang bayi, berat badannya dan ukur lilit kepala bayi. Kebanyakannya, bayi lelaki akan didapati lebih besar daripada bayi perempuan.
Secara purata panjang bayi berusia 3 bulan ada di dalam lingkungan 56cm hingga 65cm. Kebanyakkan bayi 3 bulan berukuran seberat 4.5kg hingga 7kg. Mengikut norma, berat bayi bertambah sebanyak 200g sehari berbanding dengan berat kelahirannya. Purata ukur lilit kebanyakkan bayi yang berusia 3 bulan ialah di antara 37cm hingga 43cm.
Mama tak perlu risau jika bayi mama tidak seperti data purata yang dikongsikan. Masih terlalu awal untuk menilai. Yang terbaik adalah mendapatkan nasihat pakar.
Perkembangan Motor
Mama papa pasti akan asyik melihat pergerakan-pergerakan si bayi apabila bayi menjangkau 3 bulan. Si comel yang tidak banyak bergerak sebelum ini akan mula belajar untuk mengerakkan bahagian-bahagian badannya yang tertentu.
Kredit: Mama Nana
Di usia 3 bulan, mama akan mendapati kepala, leher dan bahu si manja sudah semakin tegap dan kuat. Semasa menyusukan bayi, kepalanya sudah mula boleh diangkat sendiri. Ada juga bayi yang sudah boleh menggerakkan bahunya cenderung ke sebelah kiri atau kanan.
Waktu menukar lampin mungkin akan sedikit mencabar berbanding sebelumnya. Si bayi sudah mula menggerak-gerakkan kaki kiri dan kanan dan cuba untuk menendang udara. Bayi berusia 3 bulan juga sudah mampu untuk menggerakkan kaki hingga menyebabkan mereka mampu bergerak ke hadapan dan kebelakang di posisi berbaring. Pastikan ibu lebih berhati-hati dan tidak meletakkan bayi terlalu rapat dengan hujung katil untuk mengelakkan perkara yang tidak diingini.
Perkembangan Sensori
Bayi yang berusia tiga bulan lebih peka dengan keadaan sekelilingnya. Sistem penglihatan, pendengaran, sentuhan, bau dan rasa akan mula berfungsi dengan aktifnya.
Bayi sudah boleh nampak kelibat orang dan benda yang ada di sekelilingnya. Jika mama menggantungkan permainan sekurang-kurangnya 20cm daripada bayi, bayi mama sudah mampu untuk menggerakkan anak mata mengikut pergerakan alatan permainan yang digantung itu.
Kredit: alodokter.com
Sistem pendengaran bayi juga sudah dapat mengesan bunyi sekeliling termasuklah agahan kecil papa mama, bunyi air paip mengalir, dan nada lagu lembut yang dialunkan.
Jika dibaringkan, mama akan menyaksikan si comel cuba menggerak-gerakkan telapaknya dan mendekatkan ke muka. Ini adalah interaksi perkembangan motor dan sensori yang akan bayi lalui semasa berusia 3 bulan.
Perkembangan Kognitif
Perkembangan kognitif adalah perkembangan yang berlaku di dalam otak bayi. Kemahiran kognitif membantu bayi untuk mengenal, mengingat, fokus dan memahami alam baru yang sedang mereka hadapi selepas alam rahim. Perkembangan kognitif yang sihat akan menyumbang kepada perkembangan motor dan sensori bayi.

Di samping itu juga, bayi berusia 3 bulan juga sudah mempamerkan emosi dan mengaktifkan kemahiran sosialnya. Si manja akan mula belajar untuk tersenyum, seronok apabila ada yang bermain dengannya dan menangis jika dibiarkan sendiri. Bayi sudah mula berkomunikasi dengan mimik muka dan pergerakan badan.
Tips Penjagaan Bayi 3 Bulan
Kementerian Kesihatan Malaysia mewajibkan bagi bayi yang berusia tiga bulan untuk mendapatkan imunisasi dos kedua vaksin yang melindungi daripada virus Difteria, Tetanus dan Pertusis (DTap) dan Polio.
Di samping itu, ada tanda-tanda lain yang boleh mama papa ambil perhatian dalam memantau perkembangan bayi tercinta. Walaupun setiap bayi berbeza tahap perkembangannya, dapatkan pandangan pakar jika mama papa nampak tanda-tanda berikut pada bayi berusia 3 bulan:
Tidak bertindak balas pada bunyi yang kuatTidak berinteraksi dengan tangannyaTiada reaksi pada suara mama papaTidak mengikut objek yang digerakkan di depan matanya Tidak cuba untuk mencapai objek berdekatan Tidak dapat menstabilkan kepalanyaSukar untuk menggerakkan kaki dan tangannya Melontarkan pandangan julingTiada pertambahan berat

Bayi di usia 3 bulan akan tidur lebih nyenyak berbanding semasa di dalam pantang. Semasa tidur, sel-sel otak bayi akan berhubung dan berkembang dengan aktifnya. Ambil peluang untuk berehat, mama. Ya, Mama Siti faham, bayi kecil memang agak meletihkan, tetapi, ketenangan di raut wajah kecil itu pasti mengatasi segalanya.


AskMeDoctor! Musim Ke-2 Episod 17: Imuniti Anak-anak Dalam Normal Baharu

Pandemik mengganggu kehidupan seharian kita di rumah dan juga di tempat kerja. Dalam kita sedang menyesuaikan hidup sejak kewujudannya COVID-19 ini, kita sering memikirkan kehidupan normal baharu.
Sambil kita menyesuaikan diri dengan keadaan sekarang, adalah penting untuk menjaga kesihatan anak-anak kita.
Dalam episod ini, Dr. Foo Chee Hoe, Pakar Pediatrik dari Klinik Pakar Kanak-kanak Dr. Foo, akan berkongsi beberapa tips tentang bagaimana kita sebagai ibu bapa, dapat membantu anak-anak kita untuk menyesuaikan diri dengan keadaan normal baharu.
S1: Adakah kanak-kanak tidak terlalu berisiko untuk dijangkiti virus COVID-19 berbanding orang dewasa?
Dr. Foo: Berdasarkan kes-kes yang berlaku pada tahun 2020, adalah benar bahawa kanak-kanak lebih berisiko berbanding orang dewasa.
Kanak-kanak mempunyai kadar jangkitan yang lebih rendah; tetapi juga ini disebabkan oleh penutupan sekolah dan ibu bapa sangat proaktif dalam melindungi anak-anak mereka daripada berada di luar.
Terdapat juga ujian diagnostik yang kurang dilakukan dalam kalangan kanak-kanak, terutamanya ujian tanpa gejala.
Namun, memang benar bahawa kanak-kanak tidak terlalu berisiko untuk menjadi lebih teruk akibat daripada jangkitan virus ini.
S2: Apakah jenis varian COVID-19 yang baru dan bolehkah ia menjangkiti kanak-kanak dengan lebih mudah?
Dr. Foo: Ya, akan ada varian baru seperti virus lain ketika virus COVID-19 tersebut membuat mutasi berulang kali, tersebar lebih jauh, selagi kita memberi peluang untuk virus tersebut tersebar; dan itulah yang boleh menyebabkan mutasi.
Malah, akan ada juga variasi genetik tersebut.
Jadi, kadang-kadang, variasi tersebut dapat melemahkannya, menjadikannya kurang mudah tersebar. Tetapi kadang-kadang ia juga boleh menguatkan virus tersebut, dan menjadikannya lebih mudah untuk disebarkan.
Oleh itu, sejak Januari hingga Februari tahun ini, telah wujud varian di UK, Afrika Selatan dan Brazil.
Malangnya, kajian menunjukkan bahawa varian-varian ini lebih mudah tersebar.
Dan berdasarkan data di A.S., lebih tinggi peratus kanak-kanak dijangkiti varian baru ini. Berbanding tahun lalu semasa awal pandemik ini berlaku, terdapat lebih banyak peratusan kes yang melibatkan kanak-kanak.

Sumber: npr.org
S3: Apakah kesan psikologi COVID-19 pada anak-anak kita?
Dr. Foo: Pandemik ini sendiri boleh menyebabkan pelbagai gangguan pada kehidupan normal kita.
Ini mengganggu persekolahan, mengganggu interaksi mereka dengan rakan dan kumpulan, ia benar-benar akan merosakkan pertumbuhan dan perkembangan normal mereka dalam aspek komunikasi dan kemahiran sosial.
Ditambah pula dengan lockdown atau kuarantin yang sedang dijalankan. Ini akan menyebabkan kebosanan, kegelisahan, kerengsaan dan anxiety dalam anak-anak.

Jangan terkejut apabila anda melihat masalah tingkah laku dan inginkan perhatian dalam kalangan anak-anak.
Dan lebih menyedihkan, kes penderaan kanak-kanak juga semakin meningkat sepanjang tempoh lockdown ini.
Jadi, ini adalah tempoh yang kurang bernasib baik dan kita semua harus betul-betul mengkaji semua faktor ini sebelum membuat keputusan untuk melaksanakan lockdown sepanjang masa berbanding kaedah lain untuk mengawal penyebaran virus tersebut.
Dan kanak-kanak yang dijangkiti COVID mungkin akan dipandang serong. Mereka mungkin malu untuk bertemu dengan rakan-rakan mereka; diusik atau dilabel sebagai pesakit COVID oleh rakan-rakan mereka yang masih belum matang.
Jadi, semua ini menyebabkan tekanan dan kegelisahan yang tidak perlu, dan itu juga berkaitan dengan tekanan rakan sebaya.
S4: Bagaimana saya dapat membantu mengurangkan kegelisahan dan kebimbangan anak-anak saya mengenai COVID-19?
Dr. Foo: Ibu bapa harus memainkan peranan penting. Sekiranya kita gelisah dan cemas dan tidak bersikap tenang, dan sebaliknya menjadi banyak merungut dan menunjukkan contoh yang tidak baik di depan mereka, anak-anak mungkin akan terkesan juga.
Anak-anak boleh mendapat kesan negatif, dan mereka mungkin meniru cara kita atau tertekan dengan tingkah laku kita.
Jadi, gunakan peluang di rumah ini sebaik mungkin. Gunakan masa ini untuk menghabiskan lebih banyak masa bersama anak-anak, bermain dengan mereka, dan juga untuk berbual mengenai pelbagai perkara dengan mereka.
Mama boleh bercakap mengenai wabak ini, apa ertinya pada mereka, tanyakan pendapat, cuba untuk meyakinkan, dan beri jaminan bahawa keadaan akan menjadi lebih baik satu hari nanti.
Berikan mereka harapan, ikuti sejarah pandemik yang lalu, agar mereka dapat mengetahui bahawa kita dapat mengawalnya. Kita telah berjaya mengatasi pandemik sebelum ini, jadi, Mama boleh ajarkan mereka biologi virus tersebut dan juga sejarahnya, supaya mudah untuk mereka memahami dan tahu apa yang boleh dinantikan pada masa hadapan.
Daripada terlalu banyak berita palsu dan terlalu banyak media sosial, dan YouTube dan sebagainya – maklumat yang tidak perlu, yang sebenarnya boleh membuat mereka lebih keliru.
S5: Bagaimana saya dapat menjaga keselamatan anak saya apabila kita kembali ke keadaan normal baharu?

Dr. Foo: Anda boleh mengajar mereka untuk mempraktikkan tabiat ini:
kebersihan tanganjarak yang selamatselesa memakai topeng mukamempunyai etika batuk yang baikcara bersin dan batuk dengan betul tanpa merebak kepada orang lainmembantu mereka memahami mengapa perlu mengehadkan bilangan orang dalam kumpulanbantu mereka untuk memahami betapa pentingnya untuk tidak terlalu berkumpul beramai-ramai di tempat tertentu

Dan juga, sangat penting untuk Mama membantu mereka membina sistem imun yang baik, mengamalkan diet dan gaya hidup yang sihat dan baik.

S6: Adakah makanan memainkan peranan utama dalam membina imuniti?
Dr. Foo: Sudah tentu! Makanan memainkan peranan penting kerana tubuh badan kita adalah apa yang kita makan.
Makanan adalah ubat, makanan adalah pemberi tenaga kepada badan kita. Ia adalah sumber nutrien yang akan membantu kecergasan tubuh badan dan juga meningkatkan sistem imun kita.
Jadi, dalam bentuk antioksidan, vitamin, probiotik, yang semuanya sangat penting untuk microbiome usus yang sihat; perkembangan microbiota usus yang sangat sihat, yang penting untuk sistem imun yang terkawal dengan baik.
S7: Apakah faktor lain yang boleh mempengaruhi imuniti anak saya dan bagaimana saya boleh membantu meningkatkannya?
Dr. Foo: Selain makanan, gaya hidup juga mempengaruhi imuniti tubuh badan. Contohnya, jika anak-anak tidak tidur lena. Gaya tidur yang tidak baik juga akan menyebabkan kita kurang tidur.
Ia tidak baik untuk sistem ketahanan badan anak-anak.
Tekanan psikologi, tidak gembira, tertekan dan cemas sepanjang masa – ini akan memberi kesan negatif kepada sistem imun mereka.
Penting untuk mempunyai persekitaran positif di dalam rumah. Oleh itu, adalah peranan kita sebagai ibu bapa untuk memberi sokongan dan perhatian terhadap mereka.
Sekarang, kembali ke pemahaman kita mengenai gut-brain axis (GBA), perasaan dan tekanan psikologi kita dikawal oleh microbiome usus yang sihat kerana kesannya terhadap aktiviti saraf. Dan bakteria baik, probiotiklah yang membantu dalam hal ini.
S8: Bolehkah pengambilan air meningkatkan imuniti anak-anak?

Dr. Foo: Lapisan pertahanan pertama kulit kita, saluran air mata, lendir, kelenjar air liur, semuanya bergantung pada penghidratan yang baik.
Oleh kerana kita mengenali probiotik sebagai sumber penting dalam sistem imuniti tubuh badan, dan juga kesihatan psikologi kita, saya rasa minuman susu kultur dengan probiotik adalah pilihan yang baik.

Mama kini berpeluang MEMENANGI 20 botol VITAGEN® percuma dan sebuah cooler bag apabila anda menjawab soalan mudah, tag 3 rakan dan kongsi pos Facebook Motherhood.
Jangan tunggu lagi! Dapatkan VITAGEN® untuk anak anda hari ini!
Tonton lebih banyak episod AskMeDoctor! di Motherhood Story dan layari laman Facebook Motherhood.com.my hari ini.
Artikel diolah daripada versi Bahasa Inggeris di Motherhood Story.


Fahami Tanggungjawab Suami Demi Membina Keluarga Bahagia Dan Sakinah

Keputusan untuk mendirikan rumahtangga bukanlah satu perkara yang remeh buat seorang lelaki. Seorang lelaki dilabelkan mampu dan bersedia untuk menukar status bujangnya apabila dia benar-benar faham dan bersedia dengan tanggungjawab sebagai seorang suami.

Kredit: pengantinbaru.com.my
Suami dan isteri melengkapi satu sama lain. Kemanisan berumahtangga pasti tercapai jika kedua-duanya berusaha untuk melaksanakan tugas dan tanggungjawab masing-masing.
Apakah sebenarnya yang dimaksudkan sebagai tanggungjawab suami? Kalau tahun lepas jejaka di Malaysia sudah ‘disekolahkan’ oleh Ahli Parlimen Muar, Syed Saddiq mengenai tanggungjawab suami, kali ini Mama Siti pula ingin kongsikan antara tanggungjawab suami yang wajib diketahui oleh semua lelaki dengan lebih detail.
1. Suami Sebagai Ketua Keluarga
Semasa dalam perjalanan melayari bahtera rumahtangga, wajib ada seorang nakhoda kapal untuk menentukan kapal yang dilayar menuju ke pelabuhan bahagia dengan selamat dan tenang. Itulah dia tanggungjawab suami yang paling utama – menjadi ketua keluarga serta imam yang bertanggungjawab ke atas ahli-ahlinya.
Seperti hadis Nabi Muhammad SAW:
Lelaki (suami) adalah pemimpin bagi keluarganya dan kelak ia akan ditanya (dimintai pertanggungjawaban) tentang mereka. (Riwayat al-Bukhari)
Dewasa ini, ramai isteri yang lebih berjaya dan mempunyai pendapatan yang lebih tinggi daripada suami. Namun demikian, itu bukanlah alasan untuk isteri secara automatik menjadi ketua keluarga.
Para suami hendaklah mendahului isteri dalam menjadi ketua dengan bertindak aktif dalam menentukan gaya hidup keluarganya. Janganlah tunggu untuk si isteri yang mengambil inisiatif menyelesaikan semua masalah keluarga.
Isteri sepatutnya memberi sokongan yang padu atas segala keputusan suami dan bekerjasama menyelesaikan masalah keluarga bersama-sama. Sebagai ketua keluarga, suami harus sentiasa cuba untuk membina keluarga cemerlang yang bahagia.
Kredit: Sinar Harian
2. Suami Sebagai Pencari Nafkah
Bukan soal seksis atau tidak, apabila seorang lelaki nekad untuk berumahtangga, haruslah beliau mula merancang dan memikirkan strategi untuk kemudahan isteri dan anak-anak yang bakal dilahirkan.
Islam sendiri mewajibkan suami mencari nafkah untuk keluarga. Malah, nafkah isteri adalah untuk kegunaan si isteri sahaja.
Bukanlah bermakna harta pencarian isteri tidak boleh dikongsi bersama untuk kemakmuran keluarga. Malah, jika isteri redha dan berlapang dada untuk berkongsi rezekinya bersama suami dan anak-anak, ganjaran pahala akan dapat kepada isteri.
3. Suami Sebagai Teman Sejati
Adalah menjadi fitrah manusia untuk hidup berteman. Tambahan pula seorang wanita, isteri dan ibu sentiasa memerlukan teman untuk diluahkan setiap rasa dan buah fikirannya.
Teman yang terbaik untuk seorang isteri sudah tentulah si suami. Selain menyediakan kemudahan material, sokongan emosi juga menjadi tanggungjawab seorang suami.
Suami tempat meluahkan rasa.
Mama Siti beruntung dijodohkan dengan suami yang juga teman baik Mama Siti. Dialah tempat Mama siti meluahkan setiap rasa dan dia jugalah tempat rujukan Mama Siti sebelum membuat sebarang tindakan.
Maklumlah, bak kata pepatah, ikut rasa binasa, ikut hati mati.
4. Suami Sebagai Contoh Terbaik
Seorang suami haruslah sentiasa memberikan contoh terbaik untuk isteri dan anak-anak. Memberi contoh terbaik bukanlah bermakna suami itu bebas dari melakukan kesalahan. Tiada siapa yang dilahirkan sempurna.
Namun demikian, mempertontonkan dan menggalakkan akhlak yang baik, berusaha untuk terus menjadi baik serta mengakui kelemahan diri dan sentiasa cuba untuk mengakui dan memperakui kelemahan adalah contoh terbaik yang harus dituai di dalam diri setiap suami.
Kredit: xgeneroyales.com
5. Suami Sebagai Pelindung Paling Selamat
Selari dengan tugas seorang suami sebagai ketua keluarga, suami juga bertanggungjawab menjadi pelindung kepada keluarganya.
Sedih bila membaca berita tentang keganasan rumah tangga yang meningkat naik, terutamanya di musim PKP ini.
Kudrat lelaki dan wanita jauh berbeza dan tenaga yang kuat pada lelaki tidak sepatutnya digunakan sewenang-wenangnya oleh kaum lelaki untuk melakukan penderaan dan keganasan terhadap isterinya.
Adalah menjadi tanggungjawab lelaki untuk menjadi pelindung paling selamat kepada isteri dan anak-anaknya dan bukanlah tempat melepaskan kemarahan dan menghancurkan. Ingatlah wahai kaum lelaki akan sabda Rasulullah SAW:
Sebaik-baik kalian adalah (Suami) yang paling baik terhadap keluarganya dan aku adalah yang paling baik terhadap keluargaku  (Hadis Riwayat Tirmizi)
6. Suami Sebagai Pembantu dan Penyokong Isteri
Kita sering mendengar momokan “beras kita beli” yang menggambarkan suami yang menentukan dan mengawal segala keputusan di dalam kehidupan berumahtangga. Walaupun momokan itu hanyalah suatu gurauan, pendapat peribadi Mama Siti sangat tidak bersetuju dengan gaya bahasa dan cara penggunaan yang digunakan.
Tugas seorang suami bukan sekadar menjadi ketua keluarga yang menyediakan rezeki untuk seisi keluarga. Suami adalah pelengkap kehidupan rumahtangga. Suami yang bertanggungjawab ialah suami yang membantu dalam urusan rumahtangga dan meringankan beban isteri dalam kehidupan harian.
Rasulullah SAW sendiri contoh terbaik untuk para suami kerana baginda tidak pernah menghadkan tugas dan tanggungjawab sebagai penyampai risalah Allah sahaja, malah baginda sangat ringan tulang dalam membantu hal-hal kerja rumah.
Suami yang bertanggungjawab menjadi pelengkap rumahtangga dan penyokong paling kuat untuk pasangannya.
7. Suami Sebagai Pendidik
Ini merupakan salah satu tanggungjawab suami dalam Islam.
Islam amat menitikberatkan ilmu. Bak titipan Imam Ghazali, ilmu tanpa amal itu suatu kegilaan tetapi amal tanpa ilmu itu adalah suatu yang sia-sia.
Keluarga yang berjaya ialah keluarga yang berilmu, yang faham tanggungjawab dan tugas yang sepatutnya. Adalah menjadi tanggungjawab suami untuk mendidik ahli keluarganya melakukan perkara yang betul dan sepatutnya.
Ini bukanlah bermakna si suami wajib memiliki segulung ijazah untuk berumahtangga. Dengan sumber yang hanya di hujung jari dewasa ini, ‘bergurulah’  jika perlu.
Suami wajib mendidik perihal kehidupan agar ahli keluarga tidak terpesong dan tersasar dalam kehidupan. Luangkan masa untuk sentiasa mengingatkan diri dan keluarga akan segala bentuk ilmu yang akan membantu dalam amal kehidupan.
Perkongsian sekadar gurauan
Kehidupan berumahtangga bukanlah hanya terletak di atas bahu si suami. Entiti rumahtangga itu sendiri terdiri sekurang-kurangnya daripada suami dan isteri, dan diberi juga rezeki anak-anak.
Masing-masing mempunyai tugas dan tanggungjawab sendiri, sesuai dengan hak yang diberi. Suami yang baik adalah suami yang faham tanggungjawab yang telah diamanahkan ke atasnya dan sentiasa menunjukkan kasih sayang kepada isteri dan anak-anak.
Pesan Mama Siti, wahai para suami, buatlah yang terbaik dalam menggalas tanggungjawab yang diletakkan ke atasmu demi kebahagian rumahtangga di dunia dan akhirat.